
ΑΝΑΤΟΛΗ 


Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηθεί το ΚΚΕ” 

ΟΧΙ ΕΤΑ ΜΠΛΟΚΑ ΤΟΥ 
ΕΟΣΙΑΛΦΑΕΙΕΜΟΥ 


Για άλλη μια φορά ο λαός και η 
χώρα βρίσκονται σε κατάσταση ο- 
μηρίας, στα χέρια του σοσιαλφα- 
σισμού. 

Τα λεγάμενα μπλόκα των αγρο¬ 
τών έχουν κυριολεκτικά κόψει 
κάθε δυνατότητα επικοινωνίας 
και απειλούν με παράλυση την οι¬ 
κονομική και κοινωνική ζωή. 

Μα, πάνω απ’ όλα, μέσα από έ¬ 
ναν ωμό εκβιασμό σπρώχνουν τη 
χώρα στη βαρβαρότητα του ρω- 
σόδουλου αντιευρωπαϊσμού. 


Ο σοσιαλφασισμός με πρωτοπο¬ 
ρία του το κόμμα του Περισσού, 
στηριγμένος στην πλούσια και με¬ 
σαία αγροτιά προσπαθεί να δώσει 
τα πιο αποφασιστικά χτυπήματα 
για να εμποδίσει την ευρωπαϊκή 
πορεία της χώρας. 

Τίποτα δεν είναι δίκαιο στα λε¬ 
γάμενα από το Ριζοσπάστη 
“μπλόκα της οργής”. 

Δεν είναι ένας αγώνας που υ¬ 
περασπίζεται τις πλατιές λαϊκές 
μάζες από την πείνα και την εξα- 


ΜΗΝΥΣΗ ΚΑΤΑ 
ΤΟΥ ΈΛ ΤΥΠΟΥ ' 
ΚΑΙ ΤΟΥ 
' ΑΔΕΣΜΕΥΤΟΥ' 

για τις συκοφαντίες τους 
ενάντια στην ΟΑΚΚΕ και το 
Ουράνιο Τόξο 


Στις 28 του Νοέμβρη υποβάλα¬ 
με μήνυση κατά των εφημερίδων 
Ελεύθερος Τύπος κ αι Αδέσμευτος 
Τύπος για συκοφαντική δυσφήμη- 
ση για τα δημοσιεύματά τους στις 
28 και 29 Αυγούστου του ’96 ε¬ 
νάντια στον κοινό εκλογικό συν¬ 
δυασμό ΟΑΚΚΕ - Ουράνιο Τόξο 
και τα δύο κόμματα που τον α¬ 
ποτελούσαν. Θυμίζουμε στους α¬ 
ναγνώστες μας ότι οι παραπάνω 
εφημερίδες εξαπόλυσαν μια επί¬ 
θεση λάσπης εμφανίζοντας το Ου¬ 
ράνιο Τόξο και την ΟΑΚΚΕ σαν 
πράχτορες της Δημ. της Μακεδο¬ 
νίας, αλλά και της Άγκυρας. Α¬ 
παντώντας σ’ αυτή την επίθεση 
είχαμε στείλει στις δύο εφημερί¬ 
δες κείμενά μας που αυτές αρνή- 
θηκαν να δημοσιεύσουν. Έτσι, 
πριν εκπνεύσει η διορία της πα¬ 
ραγραφής υποβάλαμε τις μηνύσεις. 

Παρακάτω δημοσιεύουμε ολό¬ 
κληρο το κείμενο της μήνυσης ε¬ 
νάντια στον Ελεύθερο Τύπο. Προ¬ 
ηγούμενα όμως χρειάζεται να κά¬ 
νουμε δύο διευκρινίσεις. 


Πρώτο: Οι δύο μηνύσεις υποβλή¬ 
θηκαν τυπικά μόνο από το σ. Ζα- 
φειρόπουλο. Οι συναγωνιστές του 
Ουράνιου Τόξου μας είχαν δώσει 
προηγούμενα τη δίκιά τους συμ¬ 
μετοχή στη μήνυση με μηνύοντα 
τον Π. Βοσκόπουλο. Όμως αντι¬ 
μετωπίσαμε τεχνικά - νομικά προ¬ 
βλήματα τυπικής εξουσιοδότησης 
και αντιπροσώπευσης την ώρα 
που εξαντλούνταν η διορία της υ¬ 
ποβολής της μήνυσης -και εδώ έ¬ 
χει ευθύνη η ΟΑΚΚΕ-, οπότε δη¬ 
λώσαμε σα μηνυτή μόνο τον εκ¬ 
πρόσωπο της ΟΑΚΚΕ. 

Όμως αυτό έχει μια ολότελα τυ¬ 
πική σημασία. Από πολιτική άπο¬ 
ψη η μήνυση και η δίκη είναι της 
ΟΑΚΚΕ και του Ουράνιου Τόξου, 
πράγμα άλλωστε που αποτυπώνε- 
ται με σαφήνεια και στο κείμενο 
της μήνυσης που δημοσιεύουμε 
παρακάτω, όπου η αναφορά είναι 
στον κοινό συνδυασμό, αλλά θα 
φανεί πιο καθαρά στον ολοκλη- 

συνέχεια στη σελ. 2 


θλίωση. Γιατί στα αιτήματά του 
δε βρίσκεται μια συνολική γραμ¬ 
μή που να δίνει τη δυνατότητα της 
διεκδίκησης όλου του εργαζό¬ 
μενου λαού, αλλά τα στενά αιτή¬ 
ματα των πιο αντιδραστικών τμη¬ 
μάτων και τάξεων της υπαίθρου, 
της μεσαίας και πλούσιας αγρο¬ 
τιάς: 1 τρις κοστίζει η ικανοποίη¬ 
ση των αιτημάτων, λέει ο Τζου- 
μάκας. 

150 δις, απαντάει ο Ριζοσπάστης. 
Όσο για τη μείωση της τιμής του 
πετρελαίου κατά 50%, να γίνει μέ¬ 
σα από τη φορολόγηση του τράν- 
ζιτ πετρελαίου που παίρνουν οι ε¬ 
φοπλιστές και για τη μείωση του 
ρεύματος να... αυξηθεί το ρεύμα 
της ΠΕΣΙΝΕ! Αυτή λοιπόν η “τα¬ 
ξική” πολιτική του σοσιαλφασι- 
σμού δίνει ένα μικτό εισόδημα για 
τα 100 στρέμματα στο βαμβάκι πά¬ 
νω από 10 εκατομμύρια το χρόνο. 

Αν υπολογίσει κανείς την τρο¬ 
μακτική εκμετάλλευση των αλβα- 
νών εργατών γης, τότε μπορούμε 


να μιλήσουμε για ένα καθαρό ει¬ 
σόδημα τρεις φορές περίπου 
πάνω από το εισόδημα του 
βιομηχανικού εργάτη, στο με¬ 
σαίο αγρότη των 100 στρεμμά¬ 
των. 

Αν ο σοσιαλφασισμός λοιπόν ή¬ 
θελε την υπεράσπιση των εργα¬ 
ζομένων μαζών, θα έπρεπε να εί¬ 
χε βάλει πάνω απ' όλα τον τρι- 
πλασιασμό του μεροκάματου του 
ανειδίκευτου εργάτη της βιομη¬ 
χανίας, και σε αναλογία τις αντί¬ 
στοιχες αυξήσεις όλων των τμη¬ 
μάτων του εργαζόμενου λαού. Μι¬ 
λάμε δηλαδή για ένα τεράστιο συ¬ 
νολικά ποσό, του οποίου μόνο και 
μόνο ο ισχυρισμός θα έδειχνε το 
μέγεθος της σοσιαλφασιστικής 
δημαγωγίας. 

Γι’ αυτό ο “αγώνας” όχι μόνο 
δεν μπορεί να ανοίξει το δρόμο για 
δίκαιες ευρύτερες εργατικές διεκ¬ 
δικήσεις, αλλά, αντίθετα, φέρνει 
τη μεγαλύτερη διάσπαση μέσα 
στις εργαζόμενες μάζες. 


Ταυτόχρονα ο σοσιαλφασισμός, 
έχοντας εξασφαλίσει τη συμμαχία 
με το γενικότερο αντιευρωπαϊσμό 
όλων των κομμάτων της αστικής 
τάξης, και ειδικότερα της εβερτι- 
κής Ν.Δ., χρησιμοποιεί τα μπλό¬ 
κα για το χτύπημα των φιλοευ- 
ρωπαϊκών τμημάτων προβοκάρο¬ 
ντας κάθε δυνατότητα σύγκλισης 
με την Ευρώπη. Μπροστά σ' αυτή 
την επίθεση οι ευρωπαϊκές δυνά¬ 
μεις της αστικής τάξης είναι α¬ 
δύναμες να αντιδράσουν και πα¬ 
ραδίνουν τη χώρα και το λαό έρ¬ 
μαιο στα χέρια του σοσιαλφασι- 
σμού. 

Μόνο το δημοκρατικό λαϊκό κί¬ 
νημα είναι σε θέση να απαντήσει 
σ’ αυτή την επίθεση. 

Να ξεσκεπάσει πλατιά μέσα στο 
λαό τους τραμπουκισμούς και 
τους εκβιασμούς του σοσιαλφα- 
σισμού και να απαιτήσει την άμε¬ 
ση απελευθέρωση του οδικού δι¬ 
κτύου της χώρας. 


ΟΙΚΟΝΟΜΙΚΗ ΚΑΜΠΑΝΙΑ 
Δυναμώστε την ΟΑΚΚΕ 
Το κόμμα της δημοκρατίας και 

της ειρήνης 


Η ΟΑΚΚΕ τη χρονιά που φεύ¬ 
γει έδωσε μια σειρά από δύσκο¬ 
λες και άνισες μάχες με αποκο¬ 
ρύφωμα τις βουλευτικές εκλο¬ 
γές του Σεπτέμβρη. 

Μέσα απ' αυτές τις μάχες η 
οργάνωση ανέβασε την πολιτι¬ 
κή και οργανωτική της απήχη¬ 
ση, δημιουργώντας νέα καθήκο¬ 
ντα και νέες υποχρεώσεις για το 
κίνημα και τον εαυτό της. 

Βασικό ζήτημα για τη συνέ¬ 
χιση της επαναστατικής της πο¬ 
ρείας και τη νέα χρονιά είναι η 
εξασφάλιση των οικονομικών 
της. 

Η ΟΑΚΚΕ είναι μια οργάνω¬ 
ση της εργατικής τάξης, παλεύει 
για το λαό και στηρίζεται οικο¬ 
νομικά στο λαό. 

Μοναδικό μας έσοδο είναι οι 


εισφορές των μελών, οπαδών και 
των φίλων μας. 

Η χρονιά που έφυγε ήταν ιδιαί¬ 
τερα αιματηρή στον οικονομικό 
τομέα. Βασικό ρόλο σ’ αυτό έπαι¬ 
ξε η μάχη των βουλευτικών εκλο¬ 
γών και τα τεράστια έξοδα που 
αυτή απαιτούσε. 

Έτσι η Οργάνωση, για να μπο¬ 
ρέσει να καλύψει το οικονομικό 
της έλλειμμα στο τέλος του χρό¬ 
νου, αποφάσισε να ξεκινήσει μια 
νέα οικονομική εξόρμηση με στό¬ 
χο να συγκεντρώσει το ποσό του 
1.000.000 δρχ. 

Η ΟΑΚΚΕ απευθύνεται στους 
φίλους, στους οπαδούς της και 
στον κάθε δημοκράτη που ανα¬ 
γνωρίζει την πάλη της να βοηθή¬ 
σει οικονομικά την Οργάνωση για 
την πραγματοποίηση του πλάνου. 


Φίλοι αναγνώστες της Νέας 
Ανατολής. 

Ενισχύστε οικονομικά την Ορ¬ 
γάνωση. Παρά τη φτώχεια που 
έχουν ρίξει στον εργαζόμενο λα¬ 
ό, δώστε τη συνδρομή σας στην 
Οργάνωση, για να συνεχίσουμε 
με ακόμη μεγαλύτερη δύναμη τη 
δράση μας το 1997! 

Στείλτε την οικονομική σας ε¬ 
νίσχυση στη Διεύθυνση: 

Κώστας Λιακόπουλος 

Χαλκοκονδύλη 35 

ΤΚ 104 32 

ΑΘΗΝΑ 

ή καταθέστε στο λογαριασμό 
της Εθνικής Τράπεζας 160/ 
762367-40 

Η Κεντρική Οικονομική Επι¬ 
τροπή 

ΜΗΝΥΣΗ ΚΑΤΑ 
ΤΟΥ "ΕΛ. ΤΥΠΟΥ" 
ΚΑΙ ΤΟΥ 
"ΑΔΕΣΜΕΥΤΟΥ" 


ΠΡΟΒΟΚΑΤΣΙΑ ΜΕ 
ΤΙΣ ΦΩΤΙΕΣ ΤΟΥ 
ΑΙΓΑΙΟΥ 


συνέχεια από τη σελ. 1 

ρωμένο κατάλογο των μαρτύρων, 
στο περιεχόμενο των καταθέσε¬ 
ων και στην πολιτική προετοιμα¬ 
σία της δίκης. 

Δεύτερο: Ανάμεσα στις κατηγο¬ 
ρίες κατά των συκοφαντών υπάρ¬ 
χει και εκείνη της διέγερσης των 
πολιτών σε βιαιοπραγίες και α¬ 
μοιβαία διχόνοια. Πρόκειται για 
το άρθρο 192 του ποινικού κώδι¬ 
κα με το οποίο έχει καταδικαστεί 
η ΟΑΚΚΕ για το Μακεδονικό. Η 
ΟΑΚΚΕ έχει καταγγείλει το χα¬ 
ρακτήρα αυτού του νόμου και έ¬ 
χει ζητήσει την κατάργησή του 
και αυτό συνεχίζει να κάνει. Ό¬ 
μως όσο ο σοβινοφασισμός συνε¬ 
χίζει να τον χρησιμοποιεί πρέπει 
να τον χρησιμοποιεί και ενάντια 
στους εμπνευστές και τους χρή¬ 
στες του. Με τη μήνυσή μας θέ¬ 
λουμε ανάμεσα στα άλλα να δεί¬ 
ξουμε ότι ο μόνος τρόπος με τον 
οποίο ο 192 μπορεί να έχει νόημα 
είναι ακριβώς όταν χρησιμοποιεί¬ 
ται ενάντια στους υπερασπιστές 
και εμπνευστές του. Αυτοί και μό¬ 
νο αυτοί είναι που “διεγείρουν 
τους πολίτες σε βιαιοπραγίες και 
αμοιβαία διχόνοια”. 

Ο βασικός στόχος αυτής της μή¬ 
νυσης είναι η πολιτική υπεράσπι¬ 
ση της ΟΑΚΚΕ και του Ουράνιου 
Τόξου και η καταγγελία των συ¬ 
κοφαντών. Γι’ αυτό χρειάζεται η 
αποκάλυψη όχι μόνο του φασιστι¬ 
κού τους χαρακτήρα, αλλά και του 
εχθρικού προς τα συμφέροντα της 
χώρας και του λαού πολιτικού 
ρόλου του σοβινισμού. 

Το κείμενο της μήνυσης έχει ως 
εξής: 

ΠΡΟΣ τον κ. Εισαγγελέα 
Πλημμελειοδικών Αθηνών 
ΜΗΝΥΣΗ - ΕΓΚΛΗΣΗ 

Ηλία Ζαφειρόπουλου, ως γενι¬ 
κού γραμματέα και νομίμου εκ¬ 
προσώπου του πολιτικού κόμμα¬ 
τος με την επωνυμία “Οργάνωση 
για την Ανασυγκρότηση του 
ΚΚΕ” (ΟΑΚΚΕ), κατοίκου Αθη¬ 
νών, οδός Χαλκοκονδύλη 35 
ΚΑΤΑ 

1) Χρήστου Πασαλάρη, εκδότη 
της ημερήσιας Αθηναϊκής εφημε¬ 
ρίδας Ελεύθερος Τύπος, οδός Ή- 
ρωος Μάτση, Άνω Καλαμάκι. 

2) Ιωάννη Ταμπάκη, διευθυντή 
έκδοσης της ίδιας εφημερίδας, ο¬ 
δός Ήρωος Μάτση, Άνω Καλα¬ 
μάκι. 

3) Γ. Χαρδαλιά, δημοσιογράφου 
της ίδιας εφημερίδας, οδός Ήρω¬ 
ος, Άνω Καλαμάκι, και κατά πα¬ 
ντός άλλου υπευθύνου συμμέτο¬ 
χου και ηθικού αυτουργού των 
καταμηνυομένων πράξεων. 

Η πολιτική οργάνωση ΟΑΚΚΕ, 
την οποία εκπροσωπώ, στις πρό¬ 
σφατες βουλευτικές εκλογές της 


22/9/1996 έλαβε μέρος με συνδυα¬ 
σμούς σε όλη την επικράτεια, τους 
οποίους κατήρτισε σε συνεργασία 
με το πολιτικό κόμμα Ουράνιο 
Τόξο. Σχετικά με τη συμμετοχή 
του κοινού αυτού σχήματος στις 
εκλογές, η εφημερίδα Ελεύθερος 
Τύπος δημοσίσευσε στις 28/8/96 
ένα άρθρο υπογραφόμενο από τον 
τρίτο μηνυόμενο Γ. Χαρδαλιά υ¬ 
πό τον τίτλο: “Εμπρηστική κοινή 
διακήρυξη Ουράνιου Τόξου και Ο¬ 
ΑΚΚΕ. Σκόπια - Άγκυρα μαζί 
στις εκλογές”. 

Πέραν του παραπάνω τίτλου, το 
εν λόγω δημοσίευμα περιέχει σε 
διάφορα σημεία τις ακόλουθες συ¬ 
κοφαντικές, δυσφημιστικές και ε- 
ξυβριστικές φράσεις: 

1) «Στα νέα εκσυγχρονιστικά ή¬ 
θη της εκλογικής αναμέτρησης ε¬ 
ντάσσεται προφανώς και η κάθο¬ 
δος σε πανελλαδική κλίμακα κόμ¬ 
ματος που αποσκοπεί να συσπει¬ 
ρώσει ψευτομακεδόνες αυτο¬ 
νομιστές, αυτοαποκαλούμε- 
νους Τούρκους της Θράκης, 
πράκτορες ξένων υπηρεσιών 
και πόσης φύσεως εξτρεμιστι- 
κά στοιχεία μειωμένης εθνι¬ 
κής συνείδησης! 

2) Η σύμπραξη του φιλοσκο- 
πιανού σχηματισμού Ουράνιο Τό¬ 
ξο με τη γνωστή για τις αντε¬ 
θνικές της θέσεις οργάνωση 
ΟΑΚΚΕ που επισημοποιήθηκε με 
κοινή διακήρυξη των δύο φορέ¬ 
ων, πιστοποιεί την ύπαρξη κα¬ 
λά οργανωμένου σχεδίου Ά¬ 
γκυρας και Σκοπιών με στόχο 
να καταγραφεί εκλογική δύναμη 
“ μειονοτήτων” εντός της ελλη¬ 
νικής επικράτειας. 

3) Είναι πράγματι απορίας άξιο 
αν με διακηρυγμένες αυτού του εί¬ 
δους τις προδοτικές θέσεις ο ε¬ 
κλογικός συνδυασμός Ουράνιου 
Τόξου και ΟΑΚΚΕ θα αφεθεί να 
συμμετάσχει στην αναμέτρηση 
της 22ας Σεπτεμβρίου, έστω και 
αν δεν έχει καμία ελπίδα να α¬ 
ντιπροσωπευτεί στην ελληνική 
Βουλή». 

Οι υπογραμμίσεις είναι δικές 
μας και υποδεικνύουν τα υβριστι¬ 
κά και συκοφαντικά μέρη του δη¬ 
μοσιεύματος. 

Τα παραπάνω δημοσιεύματα εί¬ 
ναι ολωσδιόλου ψευδή κατά τα 
περιστατικά που αναφέρουν και 
μάλιστα εν γνώσει των κατηγο¬ 
ρουμένων για την ανακρίβειά 
τους, δεδομένου ότι ουδέποτε η 
οργάνωσή μας είχε ή έχει ή ήθελε 
να έχει οποιαδήποτε σχέση με 
πράχτορες ξένων υπηρεσιών, κυ¬ 
βερνήσεις άλλων χωρών και εξ- 
τρεμιστικά στοιχεία μειωμένης 
πατριωτικής συνείδησης, ούτε 
συμμετείχε σε οποιοδήποτε “σχέ¬ 
διο της Άγκυρας ή των Σκοπιών”. 
Επίσης είναι εξυβριστικά κατά το 
μέρος που εμπεριέχουν χαρακτη¬ 
ρισμούς και αξιολογικές κρίσεις, 
κείνται δε προδήλως εκτός των 


ορίων της θεμιτής δημοσιογραφι¬ 
κής και της εν γένει δημόσιας κρι¬ 
τικής. Έχουν γραφεί με πρόθεση 
τη συκοφάντηση και δημιουργία 
αρνητικών εντυπώσεων σε βάρος 
του συνδυασμού μας εν όψει των 
τότε βουλευτικών εκλογών και με 
το σκοπό να κλονίσουν την εμπι¬ 
στοσύνη του εκλογικού σώματος 
και να προκαλέσουν την αποστρο¬ 
φή του για τις πολιτικές μας α¬ 
πόψεις και το πρόγραμμά μας, α¬ 
πομονώνοντας μας όχι μόνο πο¬ 
λιτικά, αλλά και ηθικά με τη ρε¬ 
τσινιά των προδοτών και των 
παραχτόρων. 

Επειδή με τις παραπάνω πράξεις 
τους οι μηνυόμενοι προσέβαλαν ε- 
πανειλλημμένα την τιμή και την 
υπόληψή μας, καθώς και την τι¬ 
μή και την υπόληψη του συνερ- 
γαζόμενου με μας σε κοινό συν¬ 
δυασμό Ουράνιου Τόξου με το πα¬ 
ραπάνω δημοσίευμα, ενώ διέδοσαν 
ευρύτατα ως δήθεν αληθές γεγο¬ 
νός το ψευδές ότι συμμετείχαμε 
σε οργανωμένο σχέδιο Αγκύρας 
και Σκοπιών και ότι αποσκοπού¬ 
με στη συσπείρωση πρακτόρων 
ξένων υπηρεσιών και στοιχείων 
μειωμένης πατριωτικής συνείδη¬ 
σης. 

Επειδή με τα ίδια δημοσιεύμα¬ 
τα ταυτόχρονα προσπάθησαν να 
στρέψουν το αναγνωστικό τους 
κοινό σε εχθρότητα και εκδη¬ 
λώσεις βίας εναντίον μας υποβάλ- 
λοντάς του την άποψη ότι είμα¬ 
στε προδότες και είναι βέβαιο ότι 
αποτέλεσμα του δημοσιεύματος 
αυτού είναι η καταστροφή επί 
τρεις φορές στη διάρκεια της προ¬ 
εκλογικής περιόδου του εκλογι¬ 
κού μας περιπτέρου στην πλατεί¬ 
α Κάνιγγος. 

Επειδή συνεπώς, όπως απορρέ¬ 
ει από τα παραπάνω, οι μηνυόμε- 
νοι έχουν διαπράξει σε βάρος μας 
τα αδικήματα της απρόκλητης ε¬ 
ξύβρισης με λόγια, της συκοφα¬ 
ντικής δυσφήμησης δια του Τύ¬ 
που και της διέγερσης των πολι¬ 
τών σε βιαιοπραγίες και αμοιβαί¬ 
α διχόνοια με αποτέλεσμα τη δια¬ 
τάραξη της κοινής ειρήνης, αδι¬ 
κήματα τα οποία περιγράφονται 
και τιμωρούνται από τον ποινικό 
κώδικα άρθρα 361, 363 και 192 σε 
συνδυασμό με τις ειδικές περί τύ¬ 
που διατάξεις, 

ΓΙΑ ΤΟΥΣ ΆΟΓΟΥΣ ΑΥΤΟΥΣ 

και επιφυλασσόμενοι παντός νο¬ 
μίμου δικαιώματος μας 

Ζητάμε την ποινική δίωξη και 
τιμωρία των μηνυομένων. 

Προσάγουμε το από 28.8.96 
φύλλο της εφημερίδας Ελεύθερος 
Τύπος, όπου περιέχεται το επίδι- 
κο δημοσίευμα (σελ. 16). 

(Ακολουθούν τα ονόματα τριών 
μαρτύρων και του πληρεξούσιου 
δικηγόρου.) 

Η μήνυσή μας ενάντια στον 
Αδέσμευτο Τύπο είναι διατυπω¬ 
μένη με τον ίδιο τρόπο, με λίγες 
διαφορές από την προηγούμενη. 

Γίνεται κατά του Ρΐζου και του 
Μασσαβέτα και επικεντρώνεται 
σε δύο ζητήματα: Στη συκοφαντία 
ότι ο εκλογικός συνδυασμός απο¬ 
τελούσε “πέμπτη φάλαγγα στη 
Μακεδονία φιλοσκοπιανών παρα¬ 
γόντων” και στην “είδηση” ότι το 
Ουράνιο Τόξο είχε κατέβει σε ε¬ 
κλογές με τους Σαδίκ και Φαϊκο- 
γλου. 


Παρακολουθήσαμε πρόσφατα ένα 
νέο ξέσπασμα αντιτούρκικης υ¬ 
στερίας με βάση “νέα στοιχεία” που 
ήρθαν στο φως και “αποδεικνύουν” 
ότι οι Τούρκοι έκαψαν πριν από δύο 
χρόνια τη Ρόδο, αλλά και ότι ευθύ- 
νονται γενικά για εμπρησμούς δα¬ 
σών στα νησιά μας. 

Αυτή η “αποκάλυψη” ήταν η συ¬ 
νέχεια μιας υπόθεσης που απασχο¬ 
λεί τον τούρκικο πολιτικό κόσμο 
και τον τούρκικο Τύπο εδώ και πο¬ 
λύ καιρό τώρα και αφορά τις σχέ¬ 
σεις του κράτους με παρακρατικές 
οργανώσεις, μεταξύ των οποίων και 
οι γνωστοί μας “Γκρίζοι Λύκοι”, 
και τη χρησιμοποίησή τους κυρίως 
εναντίον των Κούρδων. Στις 3 Νο¬ 
έμβρη στην εθνική οδό Προύσας- 
Σμύρνης στην Τουρκία έγινε ένα 
αυτοκινητιστικό δυστύχημα. Στο 
αυτοκίνητο επέβαιναν οι εξής τέσ¬ 
σερις άνθρωποι: Ο ανώτατος αξιω- 
ματούχος της αστυνομίας και ι¬ 
δρυτής του κέντρου ελέγχου των 
ειδικών δυνάμεών της, ένα γνωστό 
μανεκέν, ο Τσατλί (οργανωτής ε¬ 
γκληματικών δραστηριοτήτων του 
υποκόσμου, καταζητούμενος από 
την Ιντερπόλ εδώ και 18 χρόνια) και 
ο βουλευτής του κόμματος του 
Ορθού Δρόμου Μπουτσάκ, ο μόνος 
που επέζησε. Ο τελευταίος διευθύ¬ 
νει έμμισθη πολιτοφυλακή την ο¬ 
ποία και έχει θέσει στη διάθεση της 
τουρκικής κυβέρνησης στον πόλε¬ 
μό της εναντίον των κούρδων αυ¬ 
τονομιστών. Στο αυτοκίνητο ανα¬ 
καλύφθηκαν όπλα, μεταξύ των ο¬ 
ποίων και όπλα που χρησιμοποιού¬ 
νται από τις τούρκικες ειδικές δυ¬ 
νάμεις. 

Έτσι ξέσπασε το σκάνδαλο της 
χρησιμοποίησης παρακρατικών ορ¬ 
γανώσεων από το τούρκικο κράτος, 
το οποίο οδήγησε στην παραίτηση 
του υπουργού Εσωτερικών της 
Τουρκίας ( Αυγή, 1/12). Μέχρι εδώ 
το ζήτημα αφορά αποκλειστικά την 
Τουρκία. Πώς έγινε και από εκεί 
φθάσαμε στους εμπρησμούς των ελ¬ 
ληνικών δασών από τους “Γκρίζους 
Λύκους”; 

Χρειάστηκε αρκετή φαντασία και 
χυδαία σοβινιστική δημαγωγία. Με¬ 
τά το δυστύχημα ο Μπουτσάκ έ¬ 
δωσε μία συνέντευξη στην τουρκι¬ 
κή τηλεόραση, στην οποία αναφέρ¬ 
θηκε γενικά στο ζήτημα των σχέ¬ 
σεων κράτους-παρακράτους και δεν 
είπε κουβέντα για τα ελληνικά δά¬ 
ση. Στην εκπομπή αυτή έγιναν τη¬ 
λεφωνήματα από κάποιους θερμό¬ 
αιμους σοβινιστές οπαδούς του α¬ 
ντίστοιχου Στόχου εκεί, υπερασπι¬ 
στές των “Γκρίζων Λύκων”, του 
Τσατλί και της δράσης τους. Το ε¬ 
πίμαχο τηλεφώνημα μάλιστα έγινε 
από το Τουρκμενιστάν (!), το οποίο 
όλοι ξέρουν ποια χώρα ελέγχει, 
δηλαδή η Ρωσία, αλλά ακόμα και 
αυτός που τηλεφώνησε (και του ο¬ 
ποίου εμείς έχουμε κάθε λόγο να 
αμφισβητούμε την αξιοπιστία) δεν 
μίλησε ονομαστικά για την Ελλά¬ 
δα στην αναφορά του στις βαλτές 
φωτιές. 

Επίσης στον τούρκικο Τύπο, πά¬ 
λι από έντυπα ανάλογα του Στόχου, 
εκθειάστηκε η δράση των παρακρα¬ 
τικών οργανώσεων εναντίων όλων 
όσων αυτοί θεωρούν “εχθρούς” του 
τούρκικου έθνους, και βεβαίως και 
της Ελλάδας. 

Απ’ αυτούς τους κομπασμούς του 
τούρκικου εθνικισμού φθάσαμε 


στην Ελλάδα να μιλάμε για εμπρη¬ 
σμούς δασών στα νησιά του Αιγαί¬ 
ου και για στοιχεία που δικαιολο¬ 
γούν διπλωματικό επεισόδιο! Βέ¬ 
βαια, στα πλαίσια της γραμμής της 
ύφεσης με την Τουρκία λόγω πρω¬ 
θυπουργίας Ερμπακάν η κυβέρνη¬ 
ση Σημίτη αντιμετώπισε σχεδόν α¬ 
διάφορα, προσωρινά τουλάχιστον, 
τό επεισόδιο και ο Ρέππας είπε ότι 
δεν υπάρχουν στοιχεία για σχετι¬ 
κή καταγγελία. Ο Γ. Παπανδρέου, 
για να εξυπηρετήσει το διπλό παι¬ 
χνίδι της ρώσικης πολιτικής, που 
θέλει τώρα ύφεση, αλλά όχι και ει¬ 
ρήνη, διατήρησε για λίγο την έντα¬ 
ση. Σε τυχαία συνάντησή του με τον 
τούρκο υφυπουργό Εξωτερικών Ο- 
ϊμέν στο λόμπι κεντρικού ξενοδο¬ 
χείου της Κωνσταντινούπολης δια- 
μαρτυρήθηκε για το ζήτημα των ε¬ 
μπρησμών. Ο Οϊμέν του απάντησε 
ότι η τουρκική κυβέρνηση δε δια¬ 
θέτει πληροφορίες σχετικά με εν¬ 
δεχόμενη εμπρηστική δραστηριότη¬ 
τα των “Γκρίζων Λύκων” στην Ελ¬ 
λάδα και ότι η ίδια δεν έχει καμία 
ανάμειξη ( Έθνος, 2/12). 

Πρόκειται για μία αναζωπύρωση 
της θεωρίας του σοσιαλφασιστικού 
μπλοκ, και ιδιαίτερα του ψευτοΚ- 
ΚΕ, περί “ξένων κέντρων” που 
δρουν ενάντια στην Ελλάδα (ΗΠΑ, 
Ευρώπη, Τουρκία). Είχαμε γράψει 
στο φύλλο 212 της Νέας Ανατολής, 
14/7/94, για τους εμπρησμούς στη 
Ρόδο, συνδέοντάς τους με τη δολο¬ 
φονία του τούρκου διπλωμάτη Σι- 
παχίογλου από τη “17Ν”, ότι γι’ αυ¬ 
τούς δεν ευθύνονται τα ξένα κέντρα, 
αλλά το αντιδραστικό “ντόπιο κέ¬ 
ντρο”. Γράφαμε τότε: «Το ντόπιο 
κέντρο είναι όλοι αυτοί οι τουρκο¬ 
φάγοι δήθεν αντιιμπεριαλιστές, δη¬ 
λαδή οι πράκτορες του ρώσικου σο- 
σιαλιμπεριαλισμού και τα σοβινι¬ 
στικά σκυλάκια τους. Αυτοί είναι 
που χρόνια τώρα δυναμιτίζουν τις 
σχέσεις με την Τουρκία και σαμπο¬ 
τάρουν την οικονομία της χώρας. 
Αυτοί κλιμακώνουν τώρα χτυπώ¬ 
ντας τη Ρόδο σα σύνορο με την 
Τουρκία και τη Ρόδο σαν κορυφή 
και καρδιά της τουριστικής οικο¬ 
νομίας. Η Ρωσία και όχι η Τουρκία 
βομβαρδίζει τη Ρόδο, όπως είναι η 
Ρωσία που μεταμφιεσμένη σε ΡΚΚ 
βομβαρδίζει και διώχνει τους του¬ 
ρίστες από τις δυτικές παραλίες της 
Τουρκίας. 

Αυτοί είναι το μόνο πειστικό ντό¬ 
πιο κέντρο που είναι δεμένο με ένα 
ακόμα πειστικότερο ξένο κέντρο». 

Αυτό το ντόπιο κέντρο καταγγεί¬ 
λαμε τότε, αυτό καταγγέλλουμε και 
τώρα, όπως πρέπει να κάνουν και 
οι δημοκράτες σ’ αυτή τη χώρα. 

ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Κ. 104 32 Αθήνα 
Τηλ. 5232553 

Αλλαγή συσχετισμών στη ΝΔ 


Η αποπομπή του Μητσοτάκη α¬ 
πό το πολιτικό Συμβούλιο της ΝΔ 
στις 27 του Νοέμβρη άνοιξε μια 
νέα φάση στην εσωκομματική πά¬ 
λη μέσα στη ΝΔ. Πρόκειται για 
τη φάση εκείνη στην οποία οι κε- 
ντριστές κατοχυρώνουν ανοιχτά 
τον ηγεμονικό τους ρόλο στις ε¬ 
ξελίξεις διαδοχής κυριαρχώντας 
στο πολιτικό Συμβούλιο. 

Μέχρι τώρα οι κεντριστές, με 
προβεβλημένο εκπρόσωπο τον 
τουρκοφάγο Βαρβιτσιώτη, αλλά 
πιο ισχυρό διεκδικητή της Προε¬ 
δρίας το ρωσόφιλο Κ. Καραμαν¬ 
λή, προσπαθούσαν να παρεμβλη¬ 
θούν ουσιαστικά και να λειτουρ¬ 
γήσουν σαν ουσιαστική τρίτη δύ¬ 
ναμη στην κούρσα διαδοχής α¬ 
πωθώντας τη διπλή πίεση της σύ¬ 
γκρουσης Έβερτ - Μητσοτάκη. 
Είναι βέβαια αλήθεια ότι η δύνα¬ 
μη των κεντριστών συνίσταται 
στη διαρκή προβολή της απειλής 
της διάσπασης στην τρομαγμένη 
και απολιτική βάση. Όμως όταν 
οι δύο πόλοι είναι ισχυρότατοι και 
η σύγκρουσή τους είναι ανελέη¬ 
τη και σφοδρή, το κέντρο καταρ¬ 
ρέει. 

Όμως εδώ σταδιακά το κέντρο 
της ΝΔ εξουδετέρωνε τους δύο α¬ 
ντίθετους πόλους εξαιτίας της α¬ 
δυναμίας τους και άφηνε τη σύ¬ 
γκρουση να τους καταστρέφει και 
τους δύο. Παράλληλα, οι δύο α¬ 
ντίθετοι πόλοι μέσα στην πτώση 
τους και την έλλειψη καθαρού πο¬ 
λιτικού χαρακτήρα προσπαθούσαν 
απεγνωσμένα να κερδίσουν την 
εύνοια του κέντρου. Έτσι του έ¬ 
δωσαν για πρώτη φορά την πολι¬ 
τική πρωτοβουλία αναθέτοντας 
στο Βαρβιτσιώτη την εκπόνηση 
των προτάσεων για τη διεύρυνση 
του Συνεδρίου. 

Οι προτάσεις Βαρβιτσιώτη δεν 
πέρασαν στην κρίσιμη συνεδρία¬ 
ση του πολιτικού Συμβουλίου της 
27 Νοέμβρη, όμως δεν ήταν αυτό 
που σημάδεψε εκείνη τη συνεδρί¬ 
αση. Ήταν η διαγραφή Μητσοτά¬ 
κη. Ο Μητσοτάκης έπεσε εντελώς 
μόνος του μέσα σε μια πρωτοφα¬ 
νή απομόνωση. Ούτε ο Σουφλιάς, 
ούτε ο Τζανετάκης ούτε ο Μάνος 
τον στήριξαν. 

Αφορμή της απογύμνωσής του 
ήταν η ξαφνική, άκαιρη και ανό¬ 
ητη επίθεσή του στον Καραμαν¬ 
λή, όμως η αληθινή της αιτία ή¬ 
ταν η αυξανόμενη απομόνωση του 
ευρωπαιόφιλου μητσοτακικού 
ρεύματος μέσα στο συνολικό ό¬ 
γκο της αστικής τάξης. Ο Μητσο¬ 
τάκης ήταν όλο και περισσότερο 
αδύναμος να εμφανιστεί με τη 
γραμμή του και να απαντήσει στο 
διακομματικό αντιευρωπαϊσμό 
των σοβινιστών και των ρωσόφι¬ 
λων, που έχει γίνει σχεδόν πολι¬ 
τική μόδα και στρέφει πάντα τα 
κύρια πυρά του ενάντιά του. Έ¬ 
τσι το λάθος με τον Καραμανλή 
έγινε ο καταλύτης της βίαιης έ¬ 
ξωσής του από το πολιτικό Συμ¬ 
βούλιο. Αυτός ο τρόπος της έξω¬ 
σης αποτελούσε και μια πρωτο¬ 
φανή ταπείνωση του ηγέτη μιας 
τάσης και το τέλος του σαν “επί¬ 
τιμου”. Οι κεντριστές είχαν κα- 
ταγάγει ένα θρίαμβο όχι μόνο για¬ 
τί έδωσαν ένα τέτοιο χτύπημα 
στον πραγματικά κύριο εχθρό 
τους, αλλά κυρίως γιατί αυτό το 
χτύπημα το χρεώθηκε μόνος του 


ο Έβερτ και οι ίδιοι έμειναν στο 
απυρόβλητο.Το ότι έμειναν στο α¬ 
πυρόβλητο οφείλεται βασικά στο 
ότι ο Σουφλιάς άφησε το σύμμα¬ 
χό του εντελώς ακάλυπτο αποκα¬ 
λύπτοντας τη δίκιά του έλλειψη 
χαρακτήρα. Μ’ αυτή του την προ¬ 
δοσία ο Σουφλιάς θέλησε να δια¬ 
σωθεί, ενώ ακόμα πιο πονηρά σκέ- 
φτηκε ότι θα μπορούσε ο ίδιος να 
εμφανιστεί σαν το αληθινό κέντρο 
υπερφαλαγγίζοντας το Βαρβι- 
τσιώτη. Πραγματικά, στις 26 του 
Νοέμβρη είχε ήδη ουσιαστικά ε¬ 
γκαταλείψει και διασπάσει το μέ¬ 
τωπο των τριών, δηλαδή τον “α¬ 
ριστερό” πόλο της διάσπασης της 
ΝΔ, κάνοντας την παρακάτω δή¬ 
λωση: «Σ’ αυτό το Συνέδριο θα θέ¬ 
σω υποψηφιότητα ως τρίτη ενω- 
τική λύση». Αυτή η φράση προ- 
μηνούσε τη στάση του την άλλη 
μέρα στο Πολιτικό Συμβούλιο. 

Όμως το κέντρο του Βαρβιτσιώ- 
τη δεν είναι το γνωστό ταλα¬ 
ντευόμενο κέντρο όλων των με¬ 
γάλων συγκρούσεων. Αυτό συμ¬ 
βαίνει μόνο στη βάση της ΝΔ. Α¬ 
ντίθετα, το κέντρο στην ηγεσία 
της ΝΔ είναι ένα ρεύμα που διεκ- 
δικεΐ την ηγεμονία με πιο βαθιά 
στρατηγική σε σχέση με τους δύο 
άλλους τυφλούς πόλους. Αυτό εί¬ 
ναι ένα οργανωμένο συνειδητό 
ρεύμα που προσποιείται το κέντρο. 
Αυτό είναι που ονομάζουμε κε- 
ντρισμό. 

Ο Σουφλιάς λοιπόν δεν μπορεί 
να υπερκεράσει τους κεντριστές 
γιατί αυτοί δεν είναι καθόλου ευ- 
ρωπαίοι σαν το Σουφλιά. Είναι έ¬ 
να μέτωπο σοβινιστών και ρωσό¬ 
φιλων που, αφού χρησιμοποιήσει 
το Σουφλιά, θα τον πετάξει σα 
χαρτομάντιλο. Τότε θα έρθει η ώ¬ 
ρα για να βγάλει από μέσα του τις 
δύο γραμμές σα μια σύγκρουση 
του συνήθως χαμένου Βαρβιτσιώ- 
τη με τον αληθινά προαλειφόμε- 
νο για Πρόεδρο της ΝΔ Κ. Καρα¬ 
μανλή. 

Δεν είναι τυχαίο που ο σκοτει¬ 
νότερος άνθρωπος του κέντρου, ο 
Τσαλδάρης, μίλησε ανοιχτά για Κ. 
Καραμανλή, όπως και ο Κεφαλο- 
γιάννης. Ωστόσο για την ώρα το 
δυναμικό αυτό κέντρο δουλεύει ε¬ 
νιαία και συσπειρώνει μέσα του 
το σύνολο σχεδόν του Πολιτικού 
Συμβουλίου της ΝΔ, δηλαδή τους 
Βαρβιτσιώτη, Τσαλδάρη, Δήμα, 
Κεφαλογιάννη, ενώ σέρνει μαζί 
του τον πάντα κωμικό και χρήσι¬ 
μο Ράλλη, που είναι ο μόνος αλη¬ 
θινός “κεντρώος” σ’ αυτή τη σύ¬ 
γκρουση. 

Μπορούμε λοιπόν να περιμένου¬ 
με ότι το Πολιτικό Συμβούλιο θα 
έχει γίνει το αληθινό ισχυρό όρ¬ 
γανο και η αληθινή ηγεσία του 
κόμματος πριν από το επερχόμε- 
νο Συνέδριο. Μέσα από κει θα βγει 
η σύνθεση του Συνέδριου. Και αυ¬ 
τή η σύνθεση δεν μπορεί να είναι 
στην κατεύθυνση που θέλουν οι 
Σουφλιάς, Μάνος και Μητσοτά¬ 
κης, δηλαδή στην κατεύθυνση της 
δημοκρατικής εκλογής των μισών 
μελών. Θα πρόκειται για μια λύ¬ 
ση προς την κατεύθυνση των 
διορισμένων ή μισοδιορισμένων 
εκπροσώπων, στην κατεύθυνση 
των προτάσεων Βαρβιτσιώτη. 

Μέσα σ’ αυτούς τους νέους συ¬ 
σχετισμούς ο αληθινός κίνδυνος, 
όπως έχουμε ξαναγράψει, για τους 


ρωσόφιλους είναι ο πατριαρχικός 
“ορθόδοξος” Αβραμόπουλος. Αυ¬ 
τός έχει μεγάλη απήχηση στη βά¬ 
ση της ΝΔ, αλλά το δικό του επί¬ 
σης κεντρίστικο παιχνίδι δε δια¬ 
θέτει κάτι πολύ σημαντικό: έναν 
ηγετικό πολιτικό μηχανισμό όπως 
εκείνον του Κ. Καραμανλή. 

Ήδη, άλλωστε, άρχισε η μάχη 
των ισχυρών κεντριστών ενάντιά 
του με παλιότερη δήλωση του 
Τσαλδάρη, ενώ οι ρωσόδουλοι του 
ΣΥΝ, αφού άρχισαν με τα παρκό¬ 
μετρα, κλιμακώνουν τις επιθέσεις 


Στις 26 Νοέμβρη συνεδρίασε το 
Εθνικό Συμβούλιο Ραδιοτηλεόρα¬ 
σης (ΕΣΡ) για να συζητήσει -α¬ 
νάμεσα στ’ άλλα- και το θέμα της 
παραβίασης του κώδικα δεοντο¬ 
λογίας από τον “Αντέννα” με α¬ 
φορμή την εκπομπή Πρωινός Κα¬ 
φές της 28/10/96, που έγινε πάνω 
στο θωρηκτό “Αβέρωφ”. 

Το ζήτημα αφορούσε τις καταγ¬ 
γελίες για προσβολή “εθνικού 
συμβόλου”. Δηλαδή η παρουσία 
ημίγυμνων μπαλέτων και μιας εμ¬ 
φανίσιμης τραγουδίστριας που 
τραγούδησε το εξόχως σκανδαλι- 
στικό άσμα “Ήιο χαμηλά, πιο χα¬ 
μηλά”. 

Θα μπορούσε όλη η χώρα να 
σκάσει στα γέλια αν ο σοβινισμός 
και ο σοσιαλφασισμός δεν κάλυ¬ 
πταν με τον “εθνικό” σκοταδισμό 
τους την κριτική σκέψη και τη 


τους εναντίον του στα δημοτικά 
ζητήματα. 

Εκείνο όμως που αξίζει να πα¬ 
ρατηρήσουμε είναι πως και η μη- 
τσοτακική φράξια πέρασε σε επί¬ 
θεση στον Αβραμόπουλο, δείγμα 
για το πόσο όμορφα σκαρώνουν 
τα μέτωπά τους οι κεντριστές. Έ¬ 
τσι ο Χατζηγάκης βγήκε στον 
“9,84” στις 25 του Νοέμβρη για 
να πει ότι ο Έβερτ ετοιμάζει σα 
λύση διάσωσής του τον Αβραμό¬ 
πουλο για να εμποδίσει την υπο¬ 
ψηφιότητα Κ. Καραμανλή. 


λογική. 

Έτσι, το ΕΣΡ ομόφωνα αποφά¬ 
σισε ότι «επιβάλλεται να επιδει¬ 
κνύεται σεβασμός και ευαισθησί¬ 
α στις εθνικές επετειακές εκπο¬ 
μπές, και ιδιαίτερα όταν αναφέ- 
ρονται. όπως η προκειμένη , σε 
σύμβολα και μνημεία της εθνικής 
μας ιστορίας. Οι εκπομπές αυτές 
οφείλουν απροφάσιστα να προ¬ 
σαρμόζονται στην εθνική εμβέ¬ 
λεια και παράδοση του τόπου και 
να μη συμβαίνει σε καμία περί¬ 
πτωση το αντίθετο». 

Ευτυχώς για την Ελένη Μενε¬ 
γάκη και τον “Αντέννα” που η εκ¬ 
πομπή είχε πάρει άδεια από το Ε¬ 
θνικό Επιτελείο Ναυτικού. Έτσι, 
η ποινή ήταν μόνο σύσταση και 
προειδοποίηση, παρόλο που τρία 
μέλη του ΕΣΡ ψήφισαν επιβολή 
προστίμου. 


Αυτή η τοποθέτηση στο βάθος 
εκφράζει την καταδικασμένη πο¬ 
λιτική απόπειρα των ευρωπαιόφι- 
λων για τη συγκρότηση ενός α- 
ντιεβερτικού μετώπου με τους κε- 
ντριστές. Οι κεντριστές ασφαλώς 
θα επιδιώξουν ένα τέτοιο μέτωπο 
μόνο όταν οι ευρωπαιόφιλοι δε θα 
έχουν πια κανένα ουσιαστικό υ¬ 
ποψήφιο, δηλαδή ούτε το Σουφλιά 
ούτε το Μάνο ούτε την Μπακο- 
γιάννη, δηλαδή όταν δε θα έχουν 
ουσιαστικό αντίπαλο. 


Ωστόσο εκπρόσωπος του ΕΣΡ 
φρόντισε να διαφυλάξει στο μέλ¬ 
λον το έθνος από παρόμοιες “προ¬ 
σβολές” απειλώντας με αντιμετώ¬ 
πιση εξαιρετικής αυστηρότητας 
φιλόδοξους τηλεπαρουσιαστές. 

Αυτό που αξίζει να τονιστεί 
είναι ότι στο ΕΣΡ συμμετέχει 
ο ΣΥΝ με ένα μέλος. 

Η συμμετοχή του στην ομόφωνη 
απόφαση της ντροπής είναι ένα 
ακόμα στοιχείο για τον ψεύτικο 
αντιεθνικισμό του. Ίσα-ίσα, είναι 
μια δύναμη του επερχόμενου φα¬ 
σισμού, που εκφράζεται με παρό¬ 
μοιες ενέργειες. 

Το θωρηκτό “Αβέρωφ” γίνεται 
όργανο και σύμβολο του νέου με- 
σαίωνα, κι αυτή είναι ίσως η πιο 
μεγάλη προσβολή. 

(Τα στοιχεία είναι από την Ε¬ 
λευθεροτυπία 27 Νοέμβρη) 


Η ΕΚΔΗΛΩΣΗ ΣΤΗΝ ΚΟΜΟΤΗΝΗ 

Απειλή για την τούρκικη μειονότητα 


Το Σάββατο 30 Νοέμβρη έγινε στην Κομοτηνή μια 
εκδήλωση για την τουρκική μειονότητα. Την εκδή¬ 
λωση που έγινε στην αίθουσα τελετών της Νομικής 
Σχολής οργάνωσε το “Δίκτυο”, η εφημερίδα Τρα- 
κιανίν Σεσί, ο Παρατηρητής και η “Κοινότητα Νέ¬ 
ων” της πόλης. 

Η εκδήλωση αυτή, στην οποία κεντρικοί ομιλη¬ 
τές ήταν οι Μουσταφά-Μουσταφά (βουλευτής ΣΥΝ 
Ροδόπης), Αμπντουλχαλίλ Ντεντέ ( Τρακιανίν Σε¬ 
σί), Ιμπράμ Ουσούνογλου (γιατρός), Φίλιππος Ηλιού 
(ιστορικός), Γιάννα Κούρτοβικ (“Δίκτυο”) και Βαγ¬ 
γέλης Χερουβείμ ( Παρατηρητής ), άνοιξε μια και¬ 
νούρια εποχή στο ζήτημα της τούρκικης μειονότη¬ 
τας στη Θράκη. 

Ποια είναι αυτή η εποχή; Είναι η νέα επίθεση που 
το ελληνικό κράτος κάνει τώρα ενάντια στη μειο¬ 
νότητα. Ας δούμε λίγο αυτή τη νέα επίθεση και πώς 
η εκδήλωση ήταν ενταγμένη σ’ αυτή την επίθεση. 

Όλα τα σφυριά του ελληνικού σοβινισμού και του 
σοσιαλφασισμού χτυπάνε σήμερα σ’ ένα βασικό ζή¬ 
τημα: Στο να τσακιστεί με κάθε τρόπο η εθνομειο- 
νοτική τουρκική συνείδηση. 

Και αυτό το κάνουν με δύο τρόπους: Ο ένας είναι 
να σπάσουν αυτή τη συνείδηση εντάσσοντας μέσα 
στην τουρκική μειονότητα τους Πομάκους και τους 
Τσιγγάνους, μιλώντας έτσι για μια μειονότητα βα¬ 
σικά θρησκευτικού χαρακτήρα, και ο άλλος είναι η 
εξαγορά της τουρκικής μειονότητας, στο βαθμό που 
πουλάει την εθνικομειονοτική της συνείδηση, με έ¬ 
να νέο καθεστώς “ισονομίας και ισοπολιτείας”, ό¬ 
πως λένε. 

Η εκδήλωση λοιπόν της Κομοτηνής είχε και τα 
δύο αυτά βασικά χαρακτηριστικά, με επικεφαλής 
το Συνασπισμό και “αριστερή” του ουρά το “Δί¬ 
κτυο”. 

Μπροστά σ’ όλη την τοπική κοινωνία της Κομο¬ 
τηνής, Δήμαρχο, Δημοτικό Συμβούλιο, τοπικά ρα¬ 
διοτηλεοπτικά μέσα, τοπικές εφημερίδες, μπροστά 
στη διορισμένη μουφτία, ο ΣΥΝ και το “Δίκτυο” 
μίλησαν για “ισονομία και ισοπολιτεία”, ο ΣΥΝ χω¬ 
ρίς καν να αναφέρει ούτε μια λέξη για τον εθνικό 


χαρακτήρα της μειονότητας, περιοριζόμενος στην 
“ανθρωπιστική” πλευρά των ίσων δικαιωμάτων, το 
“Δίκτυο” ψελλίζοντας κάτι την τελευταία στιγμή 
περί “εθνικού αυτοκαθορισμού”. 

Στην ίδια κατεύθυνση κινήθηκαν και οι άλλοι 
ομιλητές, παρά την εμφανή δημοκρατικότητα των 
Ουσούνογλου και Ηλιού. 

Αυτό το κλίμα της εκδήλωσης, που βασικά μέσα 
από το ΣΥΝ υπηρετούσε τη νέα γραμμή του υπουρ¬ 
γείου Εξωτερικών, ήρθε να χαλάσει η τοποθέτηση 
του συντρόφου Λιακόπουλου που ήταν στην εκδή¬ 
λωση. 

Ο σύντροφος αποκάλυψε μπροστά σε εκπροσώ¬ 
πους της τουρκικής μειονότητας τη νέα επίθεση 
και τη μορφή που αυτή παίρνει σ’ αυτές τις συνθή¬ 
κες, βάζοντας σαν κεντρικό ζήτημα “ισονομίας και 
ισοπολιτείας” την πάλη για την αναγνώριση του 
εθνικομειονοτικού της χαρακτήρα. 

Η τοποθέτηση αυτή προκάλεσε την αντίδραση 
των σοβινιστικών κύκλων της πόλης μέσα από το 
ακροατήριο, αλλά και την αντίδραση μέρους των 
διοργανωτών, που προσπάθησαν να μειώσουν το 
χρόνο ομιλίας του συντρόφου. Βρήκε όμως τη με¬ 
γάλη απήχηση τόσο στους εκπροσώπους της τούρ¬ 
κικης μειονότητας όσο και σ’ ένα τμήμα νεολαιί- 
στικου ακροατηρίου που τη χειροκρότησε θερμά. 

Γιατί δεν μπορεί να υπάρξει κανένα πραγματικό 
καταχτημένο δικαίωμα, καμία ανάσα ζωής για τη 
μειονότητα, αν δεν ανακοπεί μέσα από ένα ενιαίο 
δημοκρατικό κίνημα σ’ όλη τη χώρα η νέα αυτή 
επίθεση που γίνεται με κάθε επίφαση δημοκρατί¬ 
ας. 

Είναι χαρακτηριστικό πως κανείς σ’ αυτή την 
εκδήλωση δε δεσμεύτηκε για τίποτα συγκεκριμέ¬ 
νο απέναντι στη μειονότητα. Μόνο λόγια δήθεν 
“ανθρωπιάς” και “αγάπης”, για μια αόριστη “ισο¬ 
νομία και ισοπολιτεία”, κατά τη ρήση του... Στε- 
φανόπουλου! 

Αυτό όμως που έμεινε στο τέλος της συγκέντρω¬ 
σης ήταν τα λόγια ενός εκπροσώπου της τούρκι¬ 
κης μειονότητας: « Τώρα θα διεκδικήσουμε»\ 


Θωρηκτό *Αβέρωφ* 

ΕΥΡΩΠΗ ΚΑΙ ΑΓΡΟΤΙΚΕΣ ΕΠΙΔΟΤΗΣΕΙΣ 


Με τους αποκλεισμούς των δρό¬ 
μων το ψευτοΚΚΕ δεν επιχειρεί μό¬ 
νο να σύρει πίσω από το άρμα του 
ολόκληρη την αστική τάξη εκβιά- 
ζοντάς την οικονομικά, αλλά θέλει 
κυρίως να γίνει ηγεμονική πολιτι¬ 
κή δύναμη στην ύπαιθρο. Αν η κυ¬ 
βέρνηση υποκύψει στις οικονομι¬ 
κές αξιώσεις του αγροτικού πραξι- 
κοπηματισμού, τότε η πλούσια α¬ 
γροτιά, οπότε και το κάθε χωριό 
που ηγεμονεύεται σήμερα από αυ¬ 
τήν, δε θα έχει άλλο πολιτικό εκ¬ 
πρόσωπο από το ψευτοΚΚΕ, δηλα¬ 
δή το κατεξοχήν ρώσικο κόμμα 
στην Ελλάδα. Αυτός είναι ο φιλό¬ 
δοξος πολιτικός στόχος του ψευ¬ 
τοΚΚΕ, που όμως δε θα μπορέσει 
να ικανοποιηθεί αν η αγροτιά γε¬ 
νικά, πλούσια και φτωχή, δε στρα¬ 
φεί ενάντια στην Ευρωπαϊκή Ένω¬ 
ση. 

Όμως η αγροτιά ως τα τώρα αρ- 
νείται να στραφεί ενάντια στην Ευ- 
ρτοπαϊκή Ένωση, γιατί ξέρει ότι αυ¬ 
τή είναι που της δίνει τις επιδοτή¬ 
σεις. Έτσι το ψευτοΚΚΕ πιάνεται 
από το ότι οι επιδοτήσεις αυτές σε 
γενικές γραμμές μειώνονται, για να 
ισχυρισθεί ότι η Ευρώπη είναι ο α¬ 
ληθινός εχθρός των αγροτών και 
να στρέψει όλη την αγροτική μάζα 
ενάντιά της. 

Η αγαπημένη φράση προς τους α¬ 
γρότες του ψευτοΚΚΕ και του δεύ¬ 
τερου, πολύ πιο καλυμμένου ρωσό- 
δουλου κόμματος, του ΣΥΝ, που α¬ 
πό κοινού ηγούνται του αντι-Μά- 
αστριχτ μετώπου, είναι ότι η ΕΕ με 
τη μείωση των επιδοτήσεων, αλλά 
και με την προτροπή της για μείω¬ 
ση της καλλιεργήσιμης γης, θέλει 
το “ξεκλήρισμα της αγροτιάς”, δη¬ 
λαδή την αφαίρεση της γης από 
τους αγρότες, την καταστροφή του 
χωριού και το πέρασμα της υπαί¬ 
θρου στην υπηρεσία των ευρωπαϊ¬ 
κών μονοπωλίων. 

Η ΑΠΟΛΥΤΗ ΑΝΤΙΣΤΡΟΦΗ 

ΤΗΣ ΠΡΑΓΜΑΤΙΚΟΤΗΤΑΣ 

Αν η φασιστική προπαγάνδα χα¬ 
ρακτηρίζεται γενικά από την πιο 
ωμή διαστρέβλωση της πραγματι¬ 
κότητας και την τερατολογία, η σο- 
σιαλφασιστική αποτελεί την κορω¬ 
νίδα της, γιατί πηγαίνει τη διαστρέ¬ 
βλωση ως την απόλυτη αντιστρο¬ 
φή της πραγματικότητας. 

Δεν υπάρχει μεγαλύτερο ψέμα α¬ 
πό το ότι η κοινή ευρωπαϊκή οικο¬ 
νομική πολιτική επιδιώκει το ξε¬ 
κλήρισμα της αγροτιάς. Αντίθετα, 
εκείνο που τη χαρακτηρίζει είναι 
ακριβώς ότι εμποδίζει και καθυστε¬ 
ρεί στο έπακρο την αναπόφευκτη 
στον καπιταλισμό διαδικασία συ¬ 
γκέντρωσης της γης και τη συνα¬ 
κόλουθη μείωση του αγροτικού 
πληθυσμού σε κάθε ευρωπαϊκή χώ¬ 
ρα. και πιο πολύ στον ευρωπαϊκό 
νότο, ιδιαίτερα στην Ελλάδα. Και 
ότι το κάνει αυτό η Ευρωπαϊκή Έ¬ 
νωση δεν είναι στα πλεονεχτήμα- 
τά της, αλλά είναι το πιο αδύναμο 
σημείο της. 

Οποιοσδήποτε είναι μια στάλα ε¬ 
ξοικειωμένος με το μαρξισμό ξέρει 
ότι όχι ειδικά η καπιταλιστική πα¬ 
ραγωγή, αλλά γενικά οι αναπτυγ¬ 
μένες παραγωγικές δυνάμεις της 
γεωργίας οδηγούν στη μείωση του 
αριθμού των ανθρώπων που δουλεύ¬ 
ουν μια καθορισμένη έκταση γης. 
Αυτό το γεγονός είναι τελείως α¬ 
νεξάρτητο από τις σχέσεις ιδιοχτη- 
σίας. Είτε δηλαδή τη γη την κατέ¬ 
χει ο μεγαλοαστός φάρμερ είτε η 
σοσιαλιστική κολεκτίβα, σε κάθε 
εκτάριο γης θα δουλεύουν όλο και 
λιγότερα ανθρώπινα χέρια. Το αν 


βέβαια αυτά τα χέρια θα είναι χέρια 
εργάτη γης, που αγοράζονται από 
το κεφάλαιο, ή χέρια ελεύθερου 
κομμουνιστή παραγωγού, αυτό εν¬ 
διαφέρει απόλυτα το συνειδητό ε¬ 
παναστατικό προλεταριάτο. Όμως 
κι αυτό το ενδιαφέρον γίνεται όλο 
και πιο έντονο όσο πιο γιγαντιαίες 
είναι οι παραγωγικές δυνάμεις που 
απελευθερώνονται στη γεωργία. Οι 
συνειδητοί προλετάριοι, ιδιαίτερα 
αυτοί της υπαίθρου, ποτέ τους δε 
θέλησαν την υπανάπτυξη της γε¬ 
ωργίας για να διατηρηθεί στη θέση 
του ο μικροϊδιοχτήτης αγρότης. 

Κι όμως, η Ευρωπαϊκή αγροτική 
πολιτική, η λεγάμενη Κοινή Αγρο¬ 
τική Πολιτική (ΚΑΠ) είχε ακριβώς 
αυτό το αποτέλεσμα και αυτόν τον 
ομολογημένο στόχο, να διευκολύ¬ 
νει δηλαδή την επιβίωση του με¬ 
σαίου ευρωπαίου αγρότη. 

Η ΟΥΣΙΑ ΤΗΣ ΚΑΠ 

Η ΚΑΠ είναι η μόνη μεγάλης 
κλίμακας κοινή οικονομική πολι¬ 
τική της Ευρ. Ένωσης. Αρκεί να 
σκεφτεί κανείς ότι απορροφάει τα 
2/3 του συνολικού προϋπολογισμού 
της Κοινότητας. Όλα δηλαδή τα 
άλλα γνωστά ευρωπαϊκά κονδύλια 
που πηγαίνουν στην υποδομή, τη 
βιομηχανία, τις μεταφορές, την ε¬ 
πιμόρφωση μέσα από μια αναρίθ¬ 
μητη σειρά προγραμμάτων απο¬ 
τελούν ένα μειοψηφικό τμήμα των 
χορηγήσεων του κοινού ευρωπαϊ¬ 
κού ταμείου προς τη γεωργία. 

Από πολιτική άποψη, η ΚΑΠ ή¬ 
ταν το αντάλλαγμα που πλήρωσε 
στη δεκαετία του ’60 η βιομηχανι¬ 
κή αστική τάξη της Ευρώπης στην 
καθυστερημένη τότε παραγωγικά, 
αλλά πολύ ισχυρή πολιτικά πλού¬ 
σια και μεσαία αγροτιά των ευρω¬ 
παϊκών χωρών (πλην της Ολλαν¬ 
δίας), που αντιδρούσε στην ενοποί¬ 
ηση. 

Το κέντρο αυτής της αντίδρασης 
ήταν η Γαλλία, που είχε την πολυ¬ 
πληθέστερη αγροτιά, την πιο μεγά¬ 
λη αγροτική παραγωγή, αλλά και 
τις πιο καθυστερημένες παραγωγι¬ 
κές δομές από τις υπόλοιπες τότε 
έξι ευρωπαϊκές χώρες. Αυτή η α¬ 
γροτιά με επικεφαλής της την α¬ 
στική τάξη της υπαίθρου ήταν ε- 
θνικιστική-προστατευτική και εί¬ 
χε σαν κατεξοχήν πολιτικό της εκ¬ 
πρόσωπο τον Ντε Γκολ, που σαμπό¬ 
ταρε όσο μπορούσε την πολιτική 
και οικονομική ενοποίηση της Ευ¬ 
ρώπης βάζοντας ακριβώς σαν κύ¬ 
ριο οικονομικό ζήτημα στη μεγάλη 
κρίση της ΕΟΚ το 1965 το αγροτι¬ 
κό. Το βασικό αντάλλαγμα που δό¬ 
θηκε τότε από τις υπόλοιπες χώ¬ 
ρες στη Γαλλία ήταν ακριβώς η 
ΚΑΠ, που σήμαινε υπερπροστατευ- 
τισμό και οικονομική εξαγορά της 
πλούσιας αγροτιάς σε όλες τις ευ¬ 
ρωπαϊκές χώρες. Αυτό σήμαινε ε¬ 
πιδότηση των αγροτικών προϊό¬ 
ντων, ώστε οι τιμές τους μέσα στην 
ευρωπαϊκή αγορά να βρίσκονται γε¬ 
νικά από δύο ως τέσσερις φορές ψη¬ 
λότερα από τις διεθνείς τιμές. 

Ο ΓΙΓΑΝΤΙΣΜΟΣ ΕΝΟΣ 
ΠΑΡΑΣΙΤΙΚΟΥ 

ΠΡΟΣΤΑΤΕΥΤΙΣΜΟΥ 

Έτσι γιγαντώθηκε ένας μηχανι¬ 
σμός προστατευτισμού που πέταγε 
την ευρωπαϊκή γεωργία έξω από 
τον παγκόσμιο ανταγωνισμό. Αυ¬ 
τό είχε σαν αποτέλεσμα να καθυ¬ 
στερήσει ο εκσυγχρονισμός της γε¬ 
ωργίας, ιδιαίτερα στις περιοχές ό¬ 
που αυτή ήταν περισσότερο καθυ¬ 
στερημένη, όπως στον ευρωπαϊκό 
νότο. Γιατί, σε γενικές γραμμές, οι 


επιδοτήσεις, αντί για εργαλείο συ- 
σώρρευσης του αγροτικού παραγω¬ 
γικού κεφάλαιου και του τεχνικού 
εκσυγχρονισμού, έγιναν μέσο ατο¬ 
μικής κατανάλωσης της πλούσιας 
και της μεσαίας αγροτιάς. Ακόμα 
χειρότερο, οι επιδοτήσεις έγιναν 
σκοπός της παραγωγής. Έτσι δι¬ 
σεκατομμύρια τόνοι από βούτυρα, 
κρέατα, φρούτα και άλλα προϊόντα, 
από τη στέρηση των οποίων αλλού 
πέθαιναν πληθυσμοί, συσσωρεύτη¬ 
καν και μένουν ακόμα σε αποθή¬ 
κες ή πετάχτηκαν σε χωματερές σε 
μια σπατάλη που δεν έχει ξαναδεί 
ως τα τοόρα η ανθρωπότητα. Αυτό 
συνέβαινε γιατί αυτά τα αγαθά πα¬ 
ράγονταν όχι για να καταναλωθούν, 
αλλά για να πλουτίσουν ή να συ¬ 
ντηρηθούν σα μικροϊδιοχτήτες οι 
παραγωγοί τους. Σε όλες σχεδόν τις 
χώρες, και πιο πολύ στην Ελλάδα, 
όπου η γραφειοκρατία είναι πιο διε¬ 
φθαρμένη από κάθε άλλη ευρωπαϊ¬ 
κή χώρα, οι επιδοτήσεις συντέλε- 
σαν και στην εξάπλαιση της διαφθο¬ 
ράς μέσα στην αγροτιά και στην ύ¬ 
παιθρο γενικότερα, αφού είναι ατέ¬ 
λειωτες οι κομπίνες ανάμεσα στους 
υπεύθυνους της καταμέτρησης των 
ποσοτήτων και τους αγρότες ή τους 
βιομήχανους επεξεργασίας των α¬ 
γροτικών προϊόντων. 

Από την άλλη μεριά, η επιδοματι- 
κή αυτή πολιτική χτύπησε τις εξα¬ 
γωγές του Τρίτου Κόσμου προς την 
Ευρώπη. Ίσως λίγοι ξέρουν ότι, ό¬ 
ταν ένα αγροτικό προϊόν που πα- 
ράγεται στην Ευρώπη μπει στα ευ¬ 
ρωπαϊκά σύνορα από μια τρίτη χώ¬ 
ρα. πρέπει ο εισαγωγέας να πλη¬ 
ρώσει στην Ε. Ένωση σα φόρο ένα 
ποσό ίσο με τη διαφορά της τιμής 
εισαγωγής αυτού του προϊόντος α¬ 
πό την επίσημη τιμή “του κατω¬ 
φλιού” που προσδιορίζει η ΚΑΠ για 
κάθε ευρωπαϊκό αγροτικό προϊόν. 
Αυτή η τελευταία τιμή είναι πολύ 
ψηλότερη, ακόμα και πολλαπλάσια, 
από τη διεθνή τιμή. Αλλά και όταν 
ένα ευρωπαϊκό αγροτικό προϊόν ε¬ 
ξαχθεί σε τρίτη χώρα, εισπράττει 
σαν επιδότηση τη διαφορά της επί¬ 
σημης ευρωπαϊκής από την επίσης 
πολύ χαμηλότερη παγκόσμια τιμή 
του. 

Μ’ αυτό τον τρόπο πρόκυψε μέ¬ 
σα στην Ευρώπη αυτή η εκτρωμα- 
τική κατάσταση μιας απέραντης με¬ 
σαίας αγροτιάς που έμεινε προστα- 
τευμένη μόνο τεχνητά, δηλαδή πο¬ 
λιτικά και νομοθετικά, και όχι πα¬ 
ραγωγικά. Είναι χαρακτηριστικό ό¬ 
τι στις ΗΠΑ ο αγροτικός πληθυ¬ 
σμός είναι το 3% του ενεργού πλη¬ 
θυσμού και το μέσο αγρόχτημα εί¬ 
ναι 1900 στρέμματα, ενώ στην Ευ¬ 
ρώπη είναι 8% και 130 στρέμματα, 
αντίστοιχα. Ακόμα μεγαλύτερες εί¬ 
ναι οι διαφορές στον τεχνικό εξο¬ 
πλισμό της αμερικάνικης με την 
ευρωπαϊκή φάρμα. (Όσο για την 
Ελλάδα, αυτή χάρη στον Παπαν- 
δρεϊσμό βρίσκεται σε δέκα φορές 
χειρότερη κατάσταση από την υ¬ 
πόλοιπη Ευρώπη στο ζήτημα της 
διάσπασης της γης). Ήταν λοιπόν 
φυσικό να έρθει η στιγμή όπου αυ¬ 
τή η κατάσταση θα σκόνταφτε στα 
πραγματικά όρια της παγκόσμιας 
οικονομίας. 

Η ΔΙΑΔΙΚΑΣΙΑ ΤΗΣ 
ΚΑΤΑΡΡΕΥΣΗΣ ΤΗΣ ΚΑΠ 
Ο ευρωπαϊκός αγροτικός προ¬ 
στατευτισμός άρχισε να καταρρέει 
και από τα μέσα και από τα έξω 
κάτω από την αυξανόμενη πίεση 
της διαρκούς οικονομικής κρίσης 
μετά το 1970 σε όλο τον ιμπερια¬ 
λιστικό κόσμο. 


Από μέσα άρχισε να καταρρέει 
γιατί δυνάμωνε τόσο πολύ η πλεο- 
νασματική παραγωγή με στόχο τις 
επιδοτήσεις, ώστε ο ευρωπαϊκός 
προϋπολογισμός συνθλιβόταν κάτω 
από το βάρος αυτών των πλεονα- 
σματικων και υπέρογκων επιδοτή¬ 
σεων. Ήδη η φιλονικία για το πού 
θα βρεθούν τα λεφτά και πόσο θα 
πρέπει να αυξηθούν οι εισφορές των 
κρατών-μελών προκάλεσε πελώρια 
κρίση μέσα στην ΕΕ στη δεκαετία 
του ’80. Αυτή ήταν η πίεση από τα 
μέσα. 

Ταυτόχρονα απ’ έξω, ειδικά από 
τις ΗΠΑ, αλλά και από τον Τρίτο 
Κόσμο, δυνάμωσαν στο έπακρο οι 
πιέσεις ενάντια στον ευρωπαϊκό α¬ 
γροτικό προστατευτισμό. Αυτή ή¬ 
ταν η ουσία της περίφημης σύ¬ 
γκρουσης ΗΠΑ και Ευρώπης στο 
ζήτημα της ΟΑΤΤ στις αρχές της 
δεκαετίας του ’90, μιας σύγκρου¬ 
σης στο τέλος της οποίας βρέθηκε 
απομονωμένη η Γαλλία, που ανα¬ 
γκάστηκε να υποχωρήσει κάτω α¬ 
πό την πίεση όλης της Ευρώπης και 
όλου του πλανήτη. Αυτή η υποχώ¬ 
ρηση ήταν αναπόφευκτη. Θα ήταν 
αδύνατο για πολύ καιρό για την Ευ¬ 
ρώπη να θέλει να ανοίγει τις αγο¬ 
ρές του πλανήτη στα βιομηχανικά 
της προϊόντα και να κλείνει τις δι¬ 
κές της στα αγροτικά. Ήδη όμως, 
πριν από την κρίση της ΟΑΤΤ, η 
ΚΑΠ είχε αλλάξει και μετά από αυ¬ 
τό άλλαξε περισσότερο στην κατεύ¬ 
θυνση της απελευθέρωσης της α¬ 
γοράς των αγροτικών προϊόντων. 

Η σταδιακή αλλά σταθερή αλλα¬ 
γή της ΚΑΠ σήμαινε δύο πράγμα¬ 
τα: Πρώτο ότι θα έμπαινε όριο στον 
όγκο της παραγωγής ή στο εμβα¬ 
δόν της καλλιεργήσιμης γης για μια 
σειρά προϊόντα και, δεύτερο, ότι θα 
μειώνονταν οι επιδοτήσεις. Παράλ¬ 
ληλα σε όλη τη μακριά διαδρομή 
της η ΚΑΠ προωθούσε την κατάρ¬ 
γηση των μικρών κλήρων μέσα α¬ 
πό κίνητρα κάθε είδους για τη συγ¬ 
χώνευσή τους με τους μεγαλύτερους 
κλήρους, ώστε γρηγορότερα να συ¬ 
γκεντρωθεί η γη και να γίνει πιο 
αποδοτική τεχνικά η παραγωγική 
διαδικασία. Αυτό το τελευταίο εί¬ 
ναι το περιεχόμενο των λεγάμενων 
διαρθρωτικών αλλαγών. Κάτω ό¬ 
μως από την πίεση του μικροαστι¬ 
κού αγροτισμού και του σοσιαλ- 
φασισμού σε όλη την Ευρώπη, η πο¬ 
λιτική της αναδιάρθρωσης σαμπο- 
ταρίστηκε και ο κλήρος έμεινε πο¬ 
λύ διασπασμένος ή, για την ακρί¬ 
βεια, συγκεντρωνόταν με πολύ αρ¬ 
γούς ρυθμούς. 

Η ΣΧΕΤΙΚΑ ΠΙΟ 
ΠΡΟΟΔΕΥΤΙΚΗ ΕΥΡΩΠΑΪΚΗ 
ΣΥΓΚΕΝΤΡΩΣΗ ΤΗΣ ΓΗΣ 
Όταν ο σοσιαλφασισμός φωνά¬ 
ζει ότι “το διευθυντήριο των Βρυ- 
ξελών” θέλει το ξεκλήρισμα της α¬ 
γροτιάς, πιάνεται ακριβώς από αυ¬ 
τή τη διατυμπανισμένη, αλλά απο¬ 
τυχημένη προσπάθεια της Ε. Ένω¬ 
σης να δώσει κίνητρα για τη συ¬ 
γκέντρωση της γης. Αλλά η συγκέ¬ 
ντρωση αυτή δεν είναι προϊόν της 
θέλησης των οποιωνδήποτε ευρω¬ 
παϊκών μονοπωλίων, είναι προϊόν 
της παγκόσμιας καπιταλιστικής α¬ 
γοράς και πάνω απ’ όλα απαίτηση 
των σύγχρονων παραγωγικών δυ¬ 
νάμεων. Αν η Ε. Ένωση δίνει κί¬ 
νητρα είναι για να κάνει αυτή τη 
διαδικασία λιγότερο οδυνηρή για τη 
φτωχή αγροτιά και για κάθε ευρω¬ 
παϊκή χώρα ξεχωριστά. Αυτά τα κί¬ 
νητρα δεν είναι εξαιτίας της αφη- 
ρημένης “καλοσύνης” του ευρωπα¬ 
ϊκού μονοπώλιου, αλλά εξαιτίας 


της πείρας των αστικών τάξεων της 
Ευρώπης από δύο παγκόσμιους πό¬ 
λεμους και μια μεγάλη προλεταρια¬ 
κή επανάσταση στο ευρωπαϊκό έ¬ 
δαφος. Ο καπιταλισμός σαν τέτοιος 
δεν είναι καθόλου δεμένος με ανώ¬ 
δυνες διαδικασίες συγκέντρωσης, 
αλλά με βία, με πείνα και καταστρο¬ 
φή. Από αυτή την άποψη, ο ευρω¬ 
παϊκός δρόμος είναι ο ασύγκριτα 
πιο προοδευτικός μέσα στο σύγχρο¬ 
νο καπιταλιστικό κόσμο. 

Ο μόνος αληθινά ανώδυνος και 
προοδευτικός δρόμος είναι βέβαια 
η σοσιαλιστική συγκέντρωση της 
γης, αλλά δεν παρατηρήσαμε ούτε 
το μεγαλοαγρότη Πατάκη ούτε την 
κόρη του τσιφλικά Λουλέ ούτε κα¬ 
νένα ευρωπαϊκό αγροτικό κίνημα 
να βάζουν σαν πρώτο θέμα για το 
αγροτικό αδιέξοδο τη δήμευση της 
μεγάλης γαιοχτησίας και την κολ- 
λεκτιβοποίηση της γης. Ανεξάρτη¬ 
τα άλλωστε από το τι κάνουν αυ¬ 
τοί, δε βρισκόμαστε τώρα μπροστά 
στη σοσιαλιστική επανάσταση σαν 
το άμεσο καθήκον του ευρωπαϊκού 
προλεταριάτου και των λαών. 

Η ΑΣΤΙΚΗ ΠΟΛΙΤΙΚΗ ΤΗΣ 
ΙΣΗΣ ΕΠΙ Δ ΟΤΗΣΗΣ 

Το ίδιο βρώμικος είναι ο ισχυ¬ 
ρισμός του σοσιαλφασισμού ότι η 
Ε. Ένωση επιδιώκει το “ξεκλήρι¬ 
σμα της αγροτιάς” μέσα από τη μεί¬ 
ωση των επιδοτήσεων. 

Εξηγήσαμε πριν ποιος είναι ο μη¬ 
χανισμός των επιδοτήσεων και ότι 
ακριβώς σαν πολιτικός-οικονομι- 
κός θεσμός είχε και έχει ακόμα σα 
στόχο ακριβώς να εμποδίσει το ξε¬ 
κλήρισμα της αγροτιάς, ώστε να 
μην ξεσπάσει μέσα από τις γραμ¬ 
μές των πλατιών μικροαστικών της 
μαζών ένας εθνικιστικός παροξυ¬ 
σμός που θα διέλυε την Ένωση. Ό¬ 
μως η μείωση των επιδοτήσεων εί¬ 
ναι κι αυτή μια οικονομική ανα¬ 
γκαιότητα στην εποχή της παγκο¬ 
σμιοποίησης. 

Παραπέρα όμως η επιδότηση στην 
τιμή του αγροτικού προϊόντος δεν 
είναι μια “λαϊκή” πολιτική του ευ¬ 
ρωπαϊκού κεφάλαιου, είναι μια α¬ 
στική πολιτική, γιατί δεν κάνει ου¬ 
σιαστική διάκριση ανάμεσα στον 
πλούσιο και το φτωχό αγρότη. Η 
πολιτική επιδοτήσεων που απευ¬ 
θύνεται κύρια στο φτωχό αγρότη 
θα κλιμάκωνε το ποσό της επιδό¬ 
τησης ανάλογα με την ποσότητα 
του παραγόμενου προϊόντος κατά 
νοικοκυριό. Όμως το ψευτοΚΚΕ 
ποτέ του δε ζήτησε μια τέτοια κλι¬ 
μάκωση, ακριβώς γιατί η κοινωνι¬ 
κή του βάση στην ύπαιθρο είναι η 
πλούσια και όχι η φτωχή αγροτιά. 
Ακόμα περισσότερο, η επιδότηση 
της ελληνικής πλούσιας αγροτιάς 
παίζει σήμερα ιδιαίτερα αντιδραστι¬ 
κό ρόλο, γιατί αυτή η αγροτιά έχει 
γίνει ένας μοντέρνος δουλοχτήτης 
μέσα από το συνδυασμό της αρπα¬ 
γής των επιδοτήσεων και της υπε- 
ρεκμετάλλευσης του αλβανικού 
προλεταριάτου της γης. Δύσκολα, 
πραγματικά, μπορεί να βρει κανείς 
στη χώρα πιο διεφθαρμένο και α¬ 
ντιδραστικό πράγμα από την πλού¬ 
σια θεσσαλική αγροτιά. Και είναι 
αυτή ακριβώς το υπεραντιδραστι- 
κό τμήμα της αστικής τάξης που 
έχει το φασιστικό σθένος να εμπο¬ 
δίζει την κυκλοφορία των ανθρώ¬ 
πων μέσα στη χώρα που ζουν και 
να στραγγαλίζει παραπέρα μια τό¬ 
σο χτυπημένη οικονομία. 

ΤΟ ΑΚΡΟΝ ΑΩΤΟΝ ΤΟΥ 
ΘΡΑΣΟΥΣ 

Αλλά το μεγάλο φασιστικό σθέ- 

νος των καθοδηγητών αυτής της 
δήθεν αγροτικής εξέγερσης δε βρί¬ 
σκεται τόσο στο κλείσιμο των δρό¬ 
μων όσο στον ισχυρισμό ότι πρέπει 
η Ελλάδα να φύγει από την ΕΟΚ 
για να ζήσει καλύτερα η αγροτιά. 
Είναι κατανοητό να λέει κάποιος 
“ψηλότερες τιμές εγγύησης”, όχι ό¬ 
μως και να λέει “έξω από την Ευ¬ 
ρώπη”, αφού αυτό θα σήμαινε αυ¬ 
τόματη συντριβή όλης της ελληνι¬ 
κής αγροτιάς, που θα ήταν αδύνα¬ 
το να σταθεί έστω και ένα μήνα στις 
τιμές της διεθνούς αγοράς. Σ’ αυτή 
την περίπτωση βέβαια ούτε το κρά¬ 
τος θα μπορούσε να τη σώσει για 
λίγο επιβαρύνοντας με τρισεκατομ¬ 
μύρια τον ήδη υπερελλειμματικό 
προϋπολογισμό του. 

Να λοιπόν που μπορούμε να έρ¬ 
θουμε στ’ αλήθεια στο αγροτικό κί¬ 
νημα μόνο αφού βγάλουμε από τη 
μέση την αντιευρωπαϊκή σοσιαλ- 
φασιστική προπαγάνδα. 

Εδώ πρέπει να κατοχυρώσουμε 
την ταξική διάκριση ανάμεσα στην 
πλούσια και τη φτωχή αγροτιά και 
να ζητήσουμε επιδοματικούς τρό¬ 
πους ενίσχυσης αποκλειστικά για 
τη δεύτερη. Όμως οι επιδοτήσεις 
και γι’ αυτήν δε θα πρέπει να κα¬ 
τοχυρωθούν σα μια μέθοδος για τη 
διαιώνιση της ύπαρξής της. Γενικά 
οι κομμουνιστές δεν πρέπει ποτέ να 
στηρίζουν τη μικροαστική τάξη για 
να μην εξαφανιστεί από το ιστορι¬ 
κό προσκήνιο. Οι κομμουνιστές 
πρέπει, αντίθετα, να φροντίζουν ώ¬ 
στε οι μικροί παραγωγοί να συνε¬ 
νώνονται και να αναπτύσσουν τη 
δραστηριότητά τους σε μια ευρύτε¬ 
ρη παραγωγική βάση. 

Έτσι δε θα πρέπει ποτέ να δεχό¬ 
μαστε μια πολιτική επιδοματικής 
στήριξης της φτωχής ή και μεσαί¬ 
ας αγροτιάς που να μην είναι δεμέ¬ 
νη με μια παράλληλη συνεταιριστι¬ 
κή κίνηση αυτών που γεύονται τις 
κρατικές ενισχύσεις. Η αρχή είναι 
ότι πρέπει η γη και η παραγωγή να 
συγκεντρώνονται αδιάκοπα σε μια 
ανώτερη βάση. Όλα τα άλλα είναι 
αστική και μικροαστική αποσύν¬ 
θεση και παρασιτισμός και οδηγούν 
στο νεοβάρβαρο χωριό του σκυλά¬ 
δικου, του τζόγου και της χαύνω¬ 
σης, αλλά και των μεγάλων ταξι¬ 
κών διαφορών. 

Αυτό είναι το χωριό που προώ¬ 
θησαν εδώ και δύο δεκαετίες ο Πα- 
πανδρεϊσμός και το ψευτοΚΚΕ. Αυ¬ 
τό το χωριό για να ανασάνει δε θέ¬ 
λει πάλη ενάντια στην Ευρώπη, αλ¬ 
λά πάλη των ξένων εργατών γης, 
των φτωχών αγροτών, της νεολαί¬ 
ας και των προοδευτικών ανθρώ¬ 
πων του ενάντια στην αστική τάξη 
της υπαίθρου. Η αστική τάξη της 
υπαίθρου, πέρα από την πλούσια α¬ 
γροτιά και τη διοικητική γραφειο¬ 
κρατία, είναι και η κομματική ψευ- 
τοαριστερή μιζαδόρικη γραφειοκρα¬ 
τία των κοινοτήτων και των συνε¬ 
ταιρισμών. 

Από ευρύτερη πολιτική άποψη η 
πάλη σήμερα στο χωριό είναι ενά¬ 
ντια στις ρωσόφιλες και εθνικιστι¬ 
κές δυνάμεις του νέου μεσαίωνα για 
την επιβίωση των φτωχών της υ¬ 
παίθρου, ελλήνων και ξένων, για τη 
δημοκρατία, την ειρήνη, την ανά¬ 
πτυξη και την ευρωπαϊκή πορεία 
της χώρας. Αυτό σημαίνει σύγκρου¬ 
ση πρώτα και κύρια με το ψευτοΚ¬ 
ΚΕ, το ΣΥΝ και τους εθνικοφασί- 
στες της Ν.Δ. 

Αν ένα τέτοιο κίνημα ξεσπάσει 
στην ύπαιθρο, δε θα υπάρχει γι’ αυ¬ 
τό καμιά αστική μεγαλοεφημερίδα 
και κανένα κανάλι να το υποστη¬ 
ρίξει και να του αφιερώσει τόνους 
θαυμασμού. Αυτό θα εμφανιστεί σαν 
πανούκλα και σαν προβοκάτσια στο 
έθνος. 


Διαδήλωση 
ενάντια 
στο ΡΚΚ 
στο 

Λαύριο 

Θυμούνται οι αναγνώστες μας 
την παρέμβαση που έγινε στο Πο¬ 
λυτεχνείο από αριστερούς δημο¬ 
κράτες ενάντια στο ΡΚΚ και στην 
οποία συμμετείχε πρωτοπόρα η Ο- 
ΑΚΚΕ, με την καταγγελία αυτού 
του φασιστικού τραμπούκικου 
κόμματος για τις σφαγές τούρκων 
δημοκρατών και την εκδίωξή του 
από το Πολυτεχνείο. Σε συνέχεια 
αυτής της πρωτοβουλίας η Επι¬ 
τροπή Αλληλεγγύης στον Τουρ¬ 
κικό και Κούρδικο Ααό διοργά- 
νωσε συγκέντρωση συμπαρά¬ 
στασης στην πόλη του Λαυρίου, 
όπου βρίσκονται τα γραφεία των 
αριστερών τουρκικών οργανώσε¬ 
ων, αλλά και του ΡΚΚ. Σκοπός 
της συγκέντρωσης ήταν να ενη¬ 
μερώσει το λαό του Λαυρίου για 
το χαρακτήρα αυτού του κόμμα¬ 
τος και να δηλώσει τη συμπαρά¬ 
στασή της στους τούρκους δημο¬ 
κράτες, που την προηγούμενη μέ¬ 
ρα επανέκτησαν τα γραφεία τους 
ύστερα από τη βίαιη εκδίωξή τους 
από αυτά από το ΡΚΚ. Στην εκ¬ 
δήλωση αυτή συμμετείχε και η Ο- 
ΑΚΚΕ. 

Όπως είχαμε γράψει και στην 
προηγούμενη εφημερίδα, την Επι¬ 
τροπή απαρτίζουν οργανώσεις που 
διατηρούν τους δεσμούς τους με 
τη γραμμή του ψευτοΚΚΕ, ωστό¬ 
σο στη δεδομένη στιγμή πήραν μια 
πραγματικά αριστερή δημοκρατι¬ 
κή πρωτοβουλία και ήρθαν σε ρή¬ 
ξη με το σοσιαλφασιστικό μπλοκ 
καταγγέλλοντας ένα πρωτοπόρο 
ενεργό του απόσπασμα στην προ- 
βοκατόρικη αντιτούρκικη πολι¬ 
τική, το ΡΚΚ. Στο Λαύριο η Επι¬ 
τροπή εμφανίστηκε με πανό «Ό¬ 
χι στη χούντα της Τουρκίας», το 
οποίο φώναζε και σα σύνθημα. Η 
ΟΑΚΚΕ διαχωρίστηκε από αυτό 
το πανό, αφού το σύνθημα αυτό 
εκφράζει ακριβώς την αντιτούρ- 
κικη πλατφόρμα των ελλήνων σο- 
σιαλφασιστών, υποστηρικτών του 
ΡΚΚ, αλλά και του ίδιου του ΡΚΚ, 
και διατήρησε την αυτονομία της. 
Η συγκέντρωση πραγματοποιήθη¬ 
κε στο συγκρότημα των γραφεί¬ 
ων των αριστερών τουρκικών ορ¬ 
γανώσεων, όπου βρίσκονται και 
τα γραφεία του ΡΚΚ. Εκεί φωνά- 
χτηκαν τα συνθήματα « Έλληνες , 
Τούρκοι, Κούρδοι εργάτες ενωμέ¬ 
νοι», «Όχι στο μίσος των εθνικι- 
στών, ζήτω η φιλία των λαών» και 
διαβάστηκε το κείμενο της προ- 
κήρυξης-καταγγελίας ενάντια 
στις σφαγές του ΡΚΚ, που μοιρά¬ 
στηκε στο Πολυτεχνείο. Ύστερα 
ακολούθησε πορεία στο κέντρο 
της πόλης με επίμονη καταγγελία 
του ΡΚΚ, μοίρασμα της προκήρυ¬ 
ξης και αφισοκόλληση. 

Οι σοσιαλφασίστες του ΡΚΚ έ¬ 
δειξαν την αδυναμία τους και την 
απομόνωσή τους, καθώς δεν μπό¬ 
ρεσαν να χτυπήσουν βίαια αυτή 
τη συγκέντρωση. 


επισημάνσεις 


* Είπε ο συνεντευξιαζόμενος μεταξύ άλλων: 
Το Μάαστριχ είναι η μεγαλύτερη απειλή για 

την Ευρώπη. 

=> Η σύγχρονη Ελλάδα είναι κληρονόμος της 
αρχαιότητας. 

=> Η Ελλάδα βρίσκεται στην καλύτερη θέση να 
εκτιμήσει τον κίνδυνο να κατακλυσθεί από την πλημ¬ 
μυρίδα των εχθρών της. 

=> Η Σερβία κρίθηκε με πολύ αυστηρό τρόπο 
από την Ευρώπη, επειδή αρνείτο να υποταγεί στα 
σχέδια των Αμερικανών. 

=> Η ορθοδοξία έπαιξε ένα πολύ μεγάλο ρόλο 
στην απελευθέρωση της Ελλάδος. Χωρίς αυτήν, η 
Ελλάδα δεν επρόκειτο να επιβιώσει - ούτε η γλώσ¬ 
σα, ούτε το έδαφος, ούτε η θρησκεία. 

=> Μεγάλο και σοβαρό πρόβλημα αποτελεί ο 
μουσουλμανικός κίνδυνος. Συνδυαζόμενο με το πρό¬ 
βλημα της μετανάστευσης, συνιστά ένα μόνιμο κίν¬ 
δυνο ξένης εισβολής. 

=> Η Ελλάδα έχει απόλυτο δίκιο να αρνείται στη 
γειτονική χώρα το όνομα “Μακεδονία”. Διότι οι Μακε- 
δόνες, ο Φίλιππος και ο Αλέξανδρος -ο ρόλος που 
διαδραμάτισαν- αποτελούν αναπόσπαστο τμήμα του 
ελληνικού πολιτισμικού χώρου. 

=> Η Ελλάδα μετέφερε διαμέσου των αιώνων 
την παράδοση της αρχαίας Μακεδονίας. 

* Σχολιάζοντας αυτές τις απόψεις ο Τάκης Μί- 
χας, ο δημοσιογράφος που πήρε τη συνέντευξη, γρά¬ 
φει με ειλικρίνεια ότι μέχρι εκείνη τη στιγμή πίστευε 
ότι αυτό το σύμπλεγμα αντιλήψεων αποτελούσε άλ¬ 
λη μια νεοελληνική γραφικότητα. 

* Φαίνεται όμως πως τρόμαξεςΤάκη, όταν συ¬ 
νειδητοποίησες ότι όλα τα ανωτέρω -που αποτελούν 
τον κυρίαρχο πολιτικό λόγο στην Ελλάδα- τα υπο¬ 
στήριζε και ο άνθρωπος που βρισκόταν απέναντι σου: 
Ο νεοφασίστας γάλλος πολιτικός Ζαν Μαρί Λεπέν. 

=> Επτακόσιοι (700) “ διακεκριμένοι πολίτεζ’ - 
διάβαζε: επώνυμοι τουρκοφάγοι- διαρρηγνύουν τα 
ιμάτια τους επειδή, σύμφωνα με τη διακήρυξή τους, 
ο ελληνικός λαός παραμένει απληροφόρητος και α¬ 
ποπροσανατολισμένος. Και κρούουν τον κώδωνα του 
κινδύνου, διότι δεν έχει δικαίωμα μία γενιά, η δική 
μας, να παραχωρήσει αυτό που δημιούργησε ολό¬ 
κληρη η ελληνική Ιστορία, το Αρχιπέλαγος που δη¬ 
μιούργησε τόσους ελληνικούς πολιτισμούς. 

* Το φοβερό είναι ότι οι περισσότεροι από αυ¬ 
τούς που υπογράφουν κρατούν ως πανεπιστημιακοί 
την ανώτατη παιδεία και, ως άνθρωποι των γραμ¬ 
μάτων και των τεχνών, την παραπαιδεία στα χέρια 
τους. 

* Χρόνια πληρώνονται για να μας “ ενημερώ¬ 
νουν”. Αυτή είναι η δουλειά τους. Δηλαδή να λένε 
ψέματα, να καλλιεργούν τον εθνικισμό και να προε¬ 
τοιμάζουν τον πόλεμο. 

* Και αφού τέλειωσαν την “ ενημέρωση ”, εί¬ 
παν να ρίξουν και ... μια “ πληροφόρηση ”. 

=> Μια άλλη παρακρατική παρέα τουρκοφά¬ 
γων, με το όνομα “Ομάδα Πρωτοβουλίας για το Πα¬ 
νεπιστήμιο Κύπρου”, ξεκίνησε αγώνα για τη δημιουρ¬ 
γία ενός κυπριακού πανεπιστημίου, το οποίο θα καλ¬ 
λιεργεί μέσα από την επιστημονική έρευνα, την πολι¬ 
τιστική παράδοση του λαού και την ορθόδοξη θρη¬ 
σκευτική του πίστη. 

* Τώρα, πώς η επιστημονική έρευνα μπορεί 
να “καλλιεργήσεί' τη θρησκευτική πίστη, αυτό μόνο 
οι νεοέλληνες “ επιστήμονες το γνωρίζουν. 

=> Έκανε γκάλοπ το Έψιλον της Ελευθεροτυ¬ 
πίας, για να βγάλει τους 3 πιο χαρακτηριστικούς εκ¬ 
πρόσωπους της νεοελληνικής διανόησης. Αποτελέ¬ 
σματα: 

* πρώτος ο Κώστας Ζουράρις (ίσως επειδή 
δήλωσε πως δεν πρέπει να σκέφτεται, γιατί όλα τα 
έχουν πει οι αρχαίοι υμών πρόγονοι) 

* δεύτερος ο Γιώργος Βέλτσος (μια και κατά- 
φερε να μιλάει για ώρες χωρίς να τον καταλαβαίνει 
κανένας) 

* τρίτος ο Αντώνης Σαμαράκης (ο οποίος, ως 
γνωστόν, έγινε διανοούμενος κατά “λάθος”). 

* Κοντολογίς, κουλτούρα... να φύγουμε. 

=> Γνωρίζαμε ότι το ελληνικό κράτος έχει το¬ 
ποθετήσει τη σύζυγο του προέδρου του Συνασπι¬ 
σμού Φωτεινή Κωνσταντοπούλου διευθύντρια του ι¬ 
στορικού αρχείου του υπουργείου Εξωτερικών. 

=> Γνωρίζαμε επίσης ότι το ελληνικό κράτος κα¬ 

θυστερεί να παραδώσει τα αρχεία στους ερευνητές, 
είκοσι χρόνια περισσότερο από την ιμπεριαλιστική 
Μεγάλη Βρετανία (πενήντα και τριάντα χρόνια αντί¬ 
στοιχα). 

=> Εκείνο που δε γνωρίζαμε ήταν τι σκέφτηκε 
το σατανικό μυαλό της κας Κωνσταντοπούλου για να 
εμποδίσει έναν τίμιο ερευνητή να αποκαλύψει την 


ιστορική αλήθεια. 

=> Στο νέο λοιπόν πρόγραμμα μηχανογράφη¬ 
σης, χαρακτήρισε όλα τα έγγραφα με 6 (έξι) διαφο¬ 
ρετικά επίπεδα βαθμού ασφαλείας. Ο ερευνητής βλέ¬ 
πει μόνο τα έγγραφα του 6 ου επιπέδου. Για να ανέ¬ 
βει κάποιο επίπεδο, ανάλογα με το βαθμό της εθνι- 
κοφροσύνης του, παίρνει κάποιο κωδικό που του ε¬ 
πιτρέπει την επιπλέον πρόσβαση. Το επίπεδο 6 μπο¬ 
ρεί να το δει μόνο η σύζυγος του προέδρου του Συ¬ 
νασπισμού. 

* Λογικό φαίνεται. Ποιος μπορεί να είναι πε¬ 
ρισσότερο εθνικόφρων σ’ αυτή τη χώρα από την Κυ¬ 
ρία; (εντάξει, εξαιρείται ο σύζυγος). 

=> Μια και ήρθε ο λόγος στο σύζυγο, ακούστε 
και τη δήλωση που έκανε ο κος Κωνσταντόπουλος: 
“Κοινωνικές εκρήξεις και εκκρεμότητες στην εξωτερι¬ 
κή πολιτική τροφοδοτούνται διαρκώς από την κυβερ¬ 
νητική πολιτική και διαμορφώνουν ένα πολιτικό μείγ¬ 
μα με αρνητική και επικίνδυνη δυναμική ”. 

* Μια “επικίνδυνη δυναμική" για την κανονι¬ 
κή λειτουργία και την αναπαραγωγή του υπάρχοντος 
πολιτικού και κοινωνικού συστήματος, να συμπλη¬ 
ρώσουμε. 

* Θέλετε “καλή δουλειά και καθαρά χέρια”\ ο 
Συνασπισμός έχει και ιδέες και λύσεις. Υπουργικούς 
θώκους δεν έχει ακόμα. 

=> Το Μέτωπο της Λογικής, είναι μια τέτοια ιδέ¬ 

α. Αποκτά κάποια επικίνδυνη δυναμική το αντιεθνικι- 
στικό ρεύμα στη χώρα; Βάζεις το Συνασπισμό να μα¬ 
ζέψει ορισμένους επώνυμους που το παίζουν αντιε- 
θνικιστές και φτιάχνεις μια οργάνωση μαϊμού. Κάτι 
δηλαδή αντίστοιχο με ό,τι κάνουν οι εργοδότες στις 
επιχειρήσεις τους: ένα “ εργατικό " σωματείο με μέλη 
τους διευθυντές και τους προϊσταμένους. 

* Είναι αλήθεια πως γελάσαμε όταν διαβάσα¬ 
με στον Τύπο κάποια από τα ονόματα της συντονι¬ 
στικής επιτροπής του Μετώπου της Λογικής (μόνο 
για το Φίλιππο Ηλιού λυπηθήκαμε). 

* Γιατί όμως, ρε παιδιά, το βγάλατε Μέτωπο 
της Λογικής, Θα ήταν σωστότερο (και πιο οίτίο) να το 
ονομάζατε Μέτωπο της Λογικής και της Σύνεσης. 

* Εξάλλου, και η πρώτη εκδήλωσή σας είναι 
εξαιρετικά συνετή: θα πάτε όλοι μαζί στο... σινεμά. 
=> Μεγάλη ωστόσο “φιλομειονοτική” δραστη¬ 
ριότητα επιδεικνύει τελευταία και το Δίκτυο. Φαίνεται 
πως πήρε εργολαβία τη “ μειονότητα ”. 

* Μη ρωτήσετε “ποια μειονότητα". Γιατί θα σας 
απαντήσουν πως “μία είναι η μειονότητα”. Δηλαδή 
αυτή που αναγνωρίζει το ελληνικό κράτος, η μου¬ 
σουλμανική. 

* Και μην πουν τα μέλη του Δικτύου πως εί¬ 
μαστε άδικοι και κακοί. Το κείμενό τους στην Εποχή 
για τη “Μειονότητα τηςΔυτικής Θράκης” είναι απόλυ¬ 
τα εναρμονισμένο με τη νέα γραμμή του υπουργείου 
Εξωτερικών. Άρνηση του τουρκικού εθνικού χαρα¬ 
κτήρα της και σαλαμοποίηση σε τρία φολκλορικά κομ¬ 
μάτια: το πομάκικο (ή ντόπιο θρακικό), το αθιγγανι- 
κό, και -αναγκαστικά- και το τουρκόφωνο ή τουρκο¬ 
γενές. 

* Φίλοι του δικτύου, αν δεν το έχετε καταλά¬ 
βει, παίζετε πολύ άσχημο παιχνίδι, μαζί με το δεσπό¬ 
τη, τον Εμφιετζόγλου, τον Κωνσταντόπουλο και τον 
Πάγκαλο. Και μάλιστα εσείς κάνετε την πιο βρώμικη 
δουλειά. 

=> Και επειδή έγινε λόγος για τους Αθίγγανους 
ή Τσιγγάνους ή Γύφτους ή Ρομ, και επειδή πολλοί 
προστάτες ενδιαφέρονται τελευταία για την ενσωμά¬ 
τωσή τους, στο όνομα τού “αντιρατσισμού”, πληρο¬ 
φορούμε τους καλοθελητές ότι το αίτημα-αιχμή του 
αντιεθνικιστικού-αντιρατσιστικού κινήματος στη συ¬ 
γκεκριμένη περίπτωση είναι: η διδασκαλία της τσιγ- 
γάνικης γλώσσας στους Ρομ, μέσα στα πλαίσια της 
εννιάχρονης υποχρεωτικής εκπαίδευσης. 

=> Το αφήσαμε για το τέλος. Τρίτη 3 Δεκεμβρί¬ 
ου, κανάλι ΕΤ-1, ώρα 23.00 και νυχτερινός επισκέ¬ 
πτης ο ακαδημαϊκός Νικόλαος Μουτσόπουλος. Για 
όσους δε γνωρίζουν τον κύριο, έργο της ζωής του 
είναι εδώ και δεκαετίες να σκάβει τη γη, στο όνομα 
της αρχαιολογίας (χωρίς να είναι αρχαιολόγος), με 
κρατική επιδότηση και να εξαφανίζει τα τεκμήρια κα¬ 
θετί μη ελληνικού. Άνοιξε λοιπόν το στόμα του και 
μίλησε για όλα. Από τους “ σκοπιανούς του Κολωνα- 
κίου” μέχρι τη “βυζαντινή συνείδησή του”. 

* Ως νυχτερινός επισκέπτης δεν πήγε όμως 
μόνο στην ΕΤ-1, αλλά και σε πολλούς αρχαιολογι¬ 
κούς τόπους για να καταστρέψει ή να εξαφανίσει τα 
“βαρβαρικά” αρχαιολογικά ευρήματα. 

* Θυμάσαι Μουτσόπουλε; Νυχτερινός επισκέ¬ 
πτης ήσουν στο νησάκι Αχίλ των Πρεσπών, όταν με 
τη λάμπα θυέλλης στο χέρι πήγες κρυφά και έσβη¬ 
σες με το καλέμι την κυριλλική επιγραφή. Νυχτερι¬ 
νός επισκέπτης ήσουν και στο Σεστέοβο της Καστο¬ 
ριάς, που σύλησες το νεκροταφείο της Γκράντιστα. 

Με αφορμή τα μπλόκα 
ΕΝΑΝΤΙΑ ΣΤΟΝ 
ΠΡΑΞΙΚΟΠΗΜΑΤΙΣΜΟ 


Ούτε μια δραχμή στο 
Αγιο Όρος 


Ο αποκλεισμός των οδικών δι¬ 
κτύων της χώρας από τους αγρό¬ 
τες έβαλε ξανά στην επικαιρότητα 
ένα σοβαρό ζήτημα: Το ζήτημα των 
μορφών πάλης του λαϊκού διεκδι- 
κητικού κινήματος. 

Από γενική άποψη το λαϊκό κί¬ 
νημα πρέπει να έχει τη δυνατότητα 
να χρησιμοποιεί κάθε μορφή πάλης 
προκειμένου να πετύχει τους στό¬ 
χους του. Όμως υπάρχουν μερικές 
αρχές που πρέπει να εφαρμοστούν 
και μια κυρίαρχη αντίληψη που ε¬ 
πέβαλε για χρόνια ολόκληρα ο σο- 
σιαλφασισμός στο κίνημα που πρέ¬ 
πει να τσακιστεί. Η κυρίαρχη αυτή 
αντίληψη είναι ο πραξικοπηματι- 
σμός. 

Οι βασικές αρχές στον καθορισμό 
των μορφών πάλης απορρέουν από 
την αντίληψη για το χαρακτήρα του 
διεκδικητικού κινήματος. Και εδώ 
βρίσκεται η βαθιά σύγκρουση με τον 
πραξικοπηματισμό. 

Για το επαναστατικό συνδικαλι¬ 
στικό κίνημα οι διεκδικήσεις υπη¬ 
ρετούν μια βασική αρχή, την ενό¬ 
τητα όλου του εργαζόμενου λα¬ 
ού και την άνοδο της πολιτι¬ 
κής συνείδησης των μαζών. 

Κάθε επιμέρους διεκδίκηση τμη¬ 
μάτων των καταπιεσμένων τάξεων 
και στριομάτων δεν μπορεί παρά να 
έρχεται σ’ απευθείας σύγκρουση με 
το κράτος και τις κυρίαρχες ταξι¬ 
κές δυνάμεις, στη σημερινή εποχή. 

Αυτό προϋποθέτει, για να υπάρ¬ 
χει η δυνατότητα της νίκης, την ο¬ 
λόπλευρη υποστήριξη κάθε επιμέ¬ 
ρους αγώνα από το σύνολο του ερ¬ 
γαζόμενου λαού για τη διαμόρφω¬ 
ση των πιο ευνοϊκών συσχετισμών. 

Αυτό σημαίνει πως τόσο ο καθο¬ 
ρισμός των αιτημάτων όσο και οι 
κάθε φορά μορφές πάλης πρέπει πά¬ 
ντα να υπηρετούν την πιο πλατιά 
ενότητα του λαού. Σ’ αυτό το ση¬ 
μείο βρίσκεται ακριβώς μια από τις 
παλιές συγκρούσεις στην πάλη των 
γραμμιόν ανάμεσα στον επαναστα¬ 
τικό συνδικαλισμό και το ρεφορμι¬ 
σμό. 

Για τον επαναστατικό συνδικα¬ 
λισμό. μέσα στις συνθήκες του κα¬ 
πιταλισμού το βασικό δεν είναι η 
καλυτέρευση των συνθηκών ζωής 
των μαζών μέσα από συνεχείς με¬ 
ταρρυθμίσεις, ακριβώς γιατί κάτι 
τέτοιο δεν μπορεί να γίνει στο κα¬ 
θεστώς της πολιτικής εξουσίας της 
αστικής τάξης και του ιμπερια¬ 
λισμού. Το βασικό είναι η ανατρο¬ 
πή αυτής της εξουσίας μέσα από 
την προλεταριακή επανάσταση. Αυ¬ 
τό ακριβώς υπηρετεί κάθε επιμέ¬ 
ρους διεκδικητικός αγώνας, όταν 
έρχεται να ανεβάσει συνολικά την 
πολιτική συνείδηση όλων των κα¬ 
ταπιεσμένων τάξεων και στρωμά¬ 
των. 

Σε αντίθεση μ’ αυτή την αντίλη¬ 
ψη, ο ρεφορμισμός προβάλλει τις ε¬ 
πιμέρους διεκδικήσεις για επιμέ¬ 
ρους μεταρρυθμίσεις, χτυπώντας τη 
γενική πολιτική άνοδο στις συνει¬ 
δήσεις των μαζών και προβάλλο¬ 
ντας τη συντεχνία. Πάνω σ’ αυτή 
την αντίληψη πάτησε ο σοσιαλφα- 
σισμός, αναπτύσσοντας όσο κανείς 
άλλος τον πραξικοπηματισμό. 

Ο σοσιαλφασισμός χρησιμοποιεί 
τη συντεχνία με δύο βασικούς στό¬ 
χους: α) Τη διάσπαση του λαού με 
κύρια χτυπήματα στην εργατική τά¬ 
ξη και ιδιαίτερα στον πιο επανα¬ 
στατικό της πυρήνα, το βιομηχανι¬ 


κό προλεταριάτο, και β) σα μέσο πί¬ 
εσης για να δυναμώσει τις θέσεις 
του μέσα στην αστική τάξη. 

Ο σοσιαλφασισμός πρόβαλε την 
υπεροχή της συντεχνίας και τμη¬ 
μάτων εργαζομένων-ειδικών σε θέ¬ 
σεις κλειδιά μέσα στο κράτος απέ¬ 
ναντι στο “καθυστερημένο” βιομη¬ 
χανικό προλεταριάτο, καθώς και 
την υπεροχή της πλούσιας και με¬ 
σαίας αγροτιάς στην ύπαιθρο απέ¬ 
ναντι στο φτωχό αγρότη και τον 
εργάτη γης. Έκφρασε κοινωνικά 
αυτά τα στρώματα, βάθυνε το μί¬ 
σος τους απέναντι στην εργατική 
τάξη, τη φτωχολογιά των πόλεων 
και τη φτωχή αγροτιά και άρπαξε 
σαν πολιτικό ρεύμα τη συνδικαλι¬ 
στική τους ηγεσία. 

Η σοσιαλφασιστική ιδεολογική 
υπεροχή απέναντι στην “καθυστε¬ 
ρημένη” φτωχολογιά της πόλης και 
του χωριού έστρεψε τμήματα αυ¬ 
τών των στριομάτων, ιδιαίτερα κά¬ 
τω από την καθοδήγηση του ψευ- 
τοΚΚΕ, στον άκρατο πραξικοπημα- 
τισμό. Όλες οι κινητοποιήσεις, οι 
“μορφές πάλης” του σοσιαλφασι- 
σμού τα τελευταία χρόνια στήριζαν 
και ανάπτυσσαν ακόμα παραπέρα 
αυτή την αντίληψη, διασπώντας το 
λαό και βαθαίνοντας στρατηγικά τα 
ρήγματα των επαναστατικών τάξε¬ 
ων και στρωμάτων. 

Το κλείσιμο των δρόμων είναι ό,τι 
πιο ακραίο και αντιδραστικό σ’ 
αυτή την πραχτική. 

Ανεξάρτητα από το δίκαιο ή το 
άδικο των αιτημάτων, μια τέτοια 
μορφή κινητοποίησης φέρνει την 
πιο βαθιά σύγκρουση μέσα στο λα¬ 
ό. Γιατί ένα κομμάτι του λαού -αν 
υποθέσουμε πως συμμετέχει η φτω¬ 
χή και μεσαία αγροτιά στα μπλό¬ 
κα- χρησιμοποιεί σαν όμηρο τον υ¬ 
πόλοιπο λαό για να κερδίσει συ¬ 
ντεχνιακά αιτήματα. 

Και μάλιστα χωρίς το ίδιο να χά¬ 
νει τίποτα. Χωρίς να κάνει απεργί¬ 
α, χωρίς να χάνει ούτε ένα μεροκά¬ 
ματο. Δεν είναι τυχαίο δηλαδή πως 
οι κινητοποιήσεις γίνονται σε μια 
περίοδο που έχουν τελειώσει οι α¬ 
γροτικές δουλειές, που τα τρακτέρ 
αντί να κάθονται στις αυλές των 
σπιτιών κάθονται στην εθνική οδό 
και δεν απειλείται σε τίποτα η πώ¬ 
ληση των προϊόντων τους ή οι α¬ 
νάγκες της παραγωγής. Δεν είναι 
τυχαίο επίσης πως δεν υπάρχει ού¬ 
τε ένα αίτημα για τον υπόλοιπο λαό, 
που χωρίς καμιά προηγούμενη ενη¬ 
μέρωση, χωρίς καμιά διάθεση κι¬ 
νήματος καλείται να υποστεί τον 
αποκλεισμό και το οικονομικό του 
χτύπημα. 

Δεν μπορεί παρά μια τέτοια 
κινητοποίηση να στηρίζεται 
πάνω στο μίσος και στην ταξι¬ 
κή υπεροχή της πλούσιας αγρο¬ 
τιάς πάνω στον εργαζόμενο λα¬ 
ό, αλλά ταυτόχρονα να γεννά¬ 
ει την πιο βαθιά διάσπαση α¬ 
νάμεσα στον εργαζόμενο λαό 
και συνολικά την αγροτιά, α¬ 
κριβώς επειδή ο κυρίαρχος σο- 
σιαλφασισμός δίνει στην πλού¬ 
σια αγροτιά την “αριστερή” κά¬ 
λυψη του αγροτικού κινήματος. 

Η ίδια ακριβώς λογική υπάρχει 
όταν μέσω της απεργίας των κρα¬ 
τικών υπαλλήλων των αστικών συ¬ 
γκοινωνιών και των ταξιτζήδων 
διατάσσει ο σοσιαλφασισμός σε α¬ 
ναγκαστική απλήρωτη αργία το 
βιομηχανικό προλεταριάτο, όταν η 


συνδικαλιστική γραφειοκρατία της 
ΔΕΗ κλείνει τους διακόπτες εκ¬ 
βιάζοντας έναν ολόκληρο λαό με 
το σκοτάδι κ.λπ. 

Στην πραγματικότητα μέσα από 
τον πραξικοπηματισμό ο σοσιαλφα- 
σισμός έχει κατασυκοφαντήσει κά¬ 
θε μορφή αγωνιστικής κινητοποί¬ 
ησης, είτε είναι απεργία είτε δια¬ 
δήλωση είτε οτιδήποτε άλλο. 

Οι μορφές της πάλης δεν αντι¬ 
στοιχούν σε ένα πραγματικό λαϊκό 
διεκδικητικό κίνημα. Αντιστοιχούν 
σε κινητοποιήσεις τμημάτων της α¬ 
στικής τάξης που στόχο έχουν να 
δυναμώσουν τις θέσεις των ρωσό- 
δουλων δυνάμεων μέσα στο μπλοκ 
των κυρίαρχων δυνάμεων. Γι’ αυτό 
ποτέ κανένας αγώνας που δόθηκε 
κάτω από την καθοδήγηση του σο- 
σιαλφασισμού δεν κέρδισε τίποτα 
για τις εργαζόμενες μάζες. Αντίθε¬ 
τα. βάθυνε τη διάσπαση και μεγά¬ 
λωσε τα εμπόδια για την ανάπτυξη 
ενός πραγματικού απεργιακού κι¬ 
νήματος και των πραγματικών 
διεκδικητικών αγώνων. Κανένας α¬ 
γώνας σήμερα δεν μπορεί να είναι 
νικηφόρος για τον εργαζόμενο λα¬ 
ό, αν δεν έρθει σε σύγκρουση μ’ 
αυτόν τον πραξικοπηματισμό, ανα¬ 
πτύσσοντας με τον πιο πλατύ τρό¬ 
πο την εργατική δημοκρατία μέσα 
στις γραμμές του, αν δεν εντάσσει 
τα αιτήματά του και τις διεκδική¬ 
σεις του στα συνολικότερα αιτή¬ 
ματα όλων των καταπιεσμένων, αν 
δεν ενώνεται και δεν εκφράζει την 
τεράστια πλειοψηφία του λαού. 
Όλη αυτή την περίοδο ο αναγκαίος 
όρος για την ανάπτυξη αληθινών 
εργατικών κινημάτων είναι η 
αποφασιστική καταγγελία αυτών 
εδώ των αντιδραστικών σοσιαλφα- 
σιστικών κινημάτων τύπου Θεσ¬ 
σαλίας. 

Μέσα από μια τέτοια αντίληψη, 
η απεργία και η διαδήλωση, ο κάθε 
αγώνας θα βρει ξανά το πραγματι¬ 
κό του νόημα και ο λαός την ενότη¬ 
τά του. 


Την Τετάρτη 27 του Νοέμβρη η 
ΕΤ1 παρουσίασε την τακτική εκ¬ 
πομπή της Παναγιωταρέα “Η συ¬ 
νέντευξη”. Καλεσμένοι της ήταν 
από το ΠΑΣΟΚ ο πρώην υφυ¬ 
πουργός Εξωτερικών Γιάννης Κα- 
ψής, από τη ΝΔ ο εκπρόσωπός 
της Προκοπής Παυλόπουλος, α¬ 
πό το ΣΥΝ ο ρωσόδουλος και 
τουρκοφάγος Αλαβάνος και ο κα¬ 
θηγητής των διεθνών σχέσεων και 
γενικός γραμματέας του ΕΛΙΑ- 
ΜΕΠ Κουλουμπής. Θέμα της εκ¬ 
πομπής τα ελληνοτουρκικά. 

Κάποια στιγμή η συζήτηση πε- 
ριστράφηκε και στα 12 μιλιά. Και 
τότε ήταν που σε ερώτηση του 
Παυλόπουλου γιατί η κυβέρνηση 
δεν έκανε την επέκταση των χω¬ 
ρικών υδάτων έσκασε η βόμβα α¬ 
πό την απάντηση του Καψή. 

Συγκεκριμένα αποκάλυψε ότι, 
όταν ακόμη ζούσε ο Παπανδρέου, 
είχε γίνει στο υπουργείο Εξωτε¬ 
ρικών όλη η απαραίτητη προερ¬ 
γασία γι’ αυτό. Το ζήτημα όμως 
είχε σκοντάψει σε κάτι που στον 


Μετά το εξοπλιστικό πρόγραμ¬ 
μα μαμούθ και τις αυξήσεις στους 
μισθούς των στρατιωτικών που θα 
φτάσουν το 1 τρις μόνο για τα επό¬ 
μενα δύο χρόνια, τώρα καλούμα¬ 
στε να πληρώσουμε και το παπα¬ 
δαριό. 

Σε ενημέρωση που έκανε στη 
Βουλή ο υφυπουργός Εθνικής Οι¬ 
κονομίας X. Πάχτας σε ερώτηση 
του Δραγασάκη από το Συνασπι¬ 
σμό, ανέφερε ότι μόνο για τα επό¬ 
μενα 3 χρόνια έχει εγκριθεί πρό¬ 
γραμμα 8,5 δις για τις μονές της 
χερσονήσου του Άθω, ενώ βρίσκε¬ 
ται στα σκαριά μελέτη για ένα δε¬ 
καετές πρόγραμμα ύψους 50 δις!! 
Ενώ την ίδια στιγμή η χρηματο¬ 
δότηση από την Ε.Ε. είναι στο ύ¬ 
ψος πολλών δις. 

Και όλα αυτά βέβαια για την α¬ 
νάδειξη και “αξιοποίηση” της 
“βαριάς κληρονομιάς” του Αγίου 
Όρους, όπως υπερήφανα δήλωσε 
ο κ. Πάχτας!! 

Η ερώτηση που έκανε ο κνΐτης 
Δραγασάκης βεβαίως δεν είχε να 
κάνει με την κριτική και αμφισβή¬ 
τηση αυτών των παροχών στο πα¬ 
παδαριό. Αλλά κέντριζε την «πο¬ 
λιτική διάσταση που προκύπτει 
από τον παράνομο διορισμό του 
Στ. Ψυχάρη ως διοικητή του Αγ. 
Όρους αφού τίθεται θέμα διαχεί¬ 
ρισης του δημοσίου χρήματος». 
Και βέβαια τάχθηκε «υπέρ της 
χρηματοδότησης του Αγίου όρους , 
αλλά με όρους διαφάνειας...» ( Ε¬ 
λευθεροτυπία , 27/11). 

Όλο το ζήτημα δηλαδή ήταν να 
δημιουργηθεί άλλη μια φορά θό¬ 
ρυβος γύρω από το όνομα του Ψυ¬ 
χάρη, χωρίς βέβαια λόγο και ου¬ 
σία. Γιατί, όπως είχαμε γράψει σε 
άρθρο στη Νέα Ανατολή, ο διορι¬ 
σμός του Ψυχάρη είναι περισσό¬ 
τερο τυπικός παρά ουσιαστικός, α¬ 
φού εκτός όλων των άλλων -ιδιαί¬ 
τερα σε ζητήματα οικονομικής 
διαχείρισης- δεν έχει καμία εξου- 


πολύ κόσμο ήταν άγνωστο, αλλά 
η ΟΑΚΚΕ έγκαιρα είχε διαβλέ¬ 
ψει: Στο αγκυροβόλιο του ρώσι- 
κου στόλου έξω από τα Κύθηρα. 
Ο Καψής είπε λοιπόν με χαρακτη¬ 
ριστική άνεση ότι, αν η Ελλάδα 
επέκτεινε τα χωρικά της ύδατα 
στα 12 μιλιά, το ρώσικο αγκυρο¬ 
βόλιο θα έβγαινε παράνομο, αφού 
θα βρισκόταν μέσα στα χωρικά ύ¬ 
δατα της Ελλάδας. 

Και πώς πρότεινε ο Παπανδρέ¬ 
ου, λέτε, να λυθεί αυτό το “πρό¬ 
βλημα”; Μα είναι απλό: Θα τους 
δίναμε ναυτική βάση στα Κύ¬ 
θηρα, αποκάλυψε ο Καψής! Ή¬ 
ταν όλα έτοιμα, είπε, αλλά «δεν 
προλάβαμε », υπονοώντας προφα¬ 
νώς το θάνατο του Παπανδρέου. 

Να, λοιπόν, τα 12 μίλια των ρω- 
σόδουλων και των σοβινιστών συ¬ 
νοδοιπόρων τους! Απαγορευτικά 
για όλους τους άλλους πλην της 
Ρωσίας. Και όχι μόνο για να περ¬ 
νάει τα πολεμικά της ελεύθερα, 
αλλά και για να χτίζει βάσεις σε 
χώρα του ΝΑΤΟ! 


σία. Ο κνΐτης Δραγασάκης λοι¬ 
πόν, αφού ξόρκισε τον κακό δαί¬ 
μονα Ψυχάρη, δηλαδή το Λαμπρά- 
κη, επανήλθε στον πνευματικό και 
ευσεβή κόσμο της Χερσονήσου 
του Άθω ζητώντας χρηματοδότη¬ 
ση με όρους διαφάνειας. 

Μόνο που δε μας λέει από 
ποιους κινδυνεύει η διαφάνεια. Ό¬ 
χι βέβαια από τους “ευσεβείς” μο¬ 
ναχούς. Ο ψευτοάθεος Δραγασά¬ 
κης, που πριν από 10 χρόνια θα 
υποστήριζε το βίαιο γκρέμισμα 
εκκλησιών και τη στέρηση της 
θρησκευτικής ελευθερίας των λα¬ 
ών του ανατολικού μπλοκ, τώρα 
παριστάνει τον ευσεβή και θεο- 
σεβούμενο προστάτη των μονα¬ 
χών της Χερσονήσου του Άθω, 
που είναι και πιο “προοδευτικοί 
και αριστεροί”, με πιο βαθιά πνευ¬ 
ματική αναζήτηση και στοχα¬ 
σμούς απ’ ό,τι οι “συνάδελφοι” 
του Πατριαρχείου, που από παρά¬ 
δοση είναι πιο “δεξιοί” και εθνι- 
κιστές. 

Έτσι, για να μην ξεχνιέται μέ¬ 
σα σ’ όλο αυτό το θέατρο και την 
κάπνα του λιβανιού η πολιτική 
στάχτη. 

Αυτά τα δις έχουν καθαρά πρα¬ 
κτική σημασία- δεν είναι ούτε για 
το σοβάντισμα και τον καλλωπι¬ 
σμό των μοναστηριών ούτε για να 
φτιαχτούν δρόμοι που θα πηγαί¬ 
νουν τους πιστούς πιο εύκολα 
στην κορυφή του ουρανού. 

Τα λεφτά αυτά είναι για τη μό¬ 
στρα και την καλλιέργεια της α¬ 
κτινοβολίας και της υπεροχής της 
Χερσονήσου σαν πνευματικού 
χώρου και έκφραση της ιδεολο¬ 
γίας του “ορθόδοξου” τόξου. 

Γι’ αυτό επιχειρείται να απαγο¬ 
ρευτεί με οποιοδήποτε τρόπο η ε¬ 
πέμβαση οποιουδήποτε ξένου 
προς αυτό το σκοπό, έτσι ώστε οι 
παπάδες να αφεθούν απερίσπαστοι 
στη δουλειά τους. 


Χαρακτηριστικό της εγκλημα¬ 
τικής αποδοχής αυτής της “εθνι¬ 
κής γραμμής” είναι ότι, αν και στο 
τραπέζι βρίσκονταν εκπρόσωποι 
των μεγαλύτερων κομμάτων, κα¬ 
νένας δεν αντέδρασε αρνητικά. 
Και ποιος να αντιδράσει άλλω¬ 
στε; Ο ρώσος Αλαβάνος ή ο Παυ¬ 
λόπουλος, που ήταν δικηγόρος 
του Κόκκαλη σε κρίσιμες υποθέ¬ 
σεις; Ή μήπως ο Κουλουμπής του 
ΕΛΙΑΜΕΠ, αφού έχουν επανει¬ 
λημμένα δει το φως της δημοσιό¬ 
τητας άρθρα επιφανών στελεχών 
αυτού του ιδρύματος (Βαληνάκης, 
Βερέμης) με τα οποία καλείται η 
ελληνική πολιτική ηγεσία να δώ¬ 
σει γην και ύδωρ στους Ρώσους 
παραχωρώντας τους “λιμενικές 
διευκολύνσεις” σε όλα τα ελλη¬ 
νικά νησιά του Αιγαίου; 

Η αστική τάξη της χώρας φαί¬ 
νεται έτοιμη, μπροστά στον 
“τουρκικό κίνδυνο”, να παραδο¬ 
θεί στις ορέξεις της Ρωσίας. Ο λα¬ 
ός όμως δεν είναι καθόλου έτοι¬ 
μος για κάτι τέτοιο... 


Ομολογία για τα 12 μίλια 





